title: A Mighty Heart – taipumaton

text: "A Mighty Heart – taipumaton" sai ensi-iltansa Ranskan Cannesin elokuvajuhlilla 21. toukokuuta 2007. Elokuvan kotimaan, Yhdysvaltain, ensi-ilta oli 22. kesäkuuta 2007, ja toisen valmistusmaan, Ison-Britannian, ensi-ilta oli 21. syyskuuta 2007. Suomessa elokuva esitettiin Espoon elokuvajuhlilla 24. elokuuta 2007. "A Mighty Heart – taipumaton" tuotti avausviikonloppunaan 1 355 elokuvateatterissa 3,9 miljoonaa dollaria. Elokuva tuotti yhteensä Yhdysvalloissa 9 176 787 dollaria ja ulkomailla 9 758 870 dollaria. Maailmanlaajuisesti elokuva tuotti ilmestymisvuonnaan yhteensä 18 935 657 dollarin lipputulot. Vuoteen 2015 mennessä elokuva on tuottanut Yhdysvaltain DVD-julkaisujen kautta lisäksi 5 524 956 dollaria. Paramount Vantage oli elokuvan levittäjänä Yhdysvalloissa ja Universal Pictures ulkomailla.


title: A Mighty Heart – taipumaton

text: Vaikka "A Mighty Heart – taipumaton" ei saanut yleisömenestystä, elokuva sai myönteisen vastaanoton elokuvakriitikoilta ja yleisöltä. Rotten Tomatoes -sivuston mukaan 192 arvostelun perusteella laskettuna kriitikoiden arvosteluista 79 prosenttia oli positiivisia. Metacriticin mukaan 38 arvostelun perusteella elokuva on saanut 74 pistettä sadasta mahdollisesta. Angelina Jolien roolisuoritus sai laajalti ylistäviä arvosteluja. Eturivin elokuvakriitikot pitivät Jolien roolisuoritusta hänen siihen astisen uransa parhaimpana työnä.


title: A Mighty Heart – taipumaton

text: Paramount Home Video julkaisi "A Mighty Heart – taipumaton" -elokuvan DVD:nä Yhdysvalloissa 16. lokakuuta 2007 ja Suomessa 27. helmikuuta 2008. Elokuva on saatavilla myös Blu-ray-versiona.


title: A Mighty Heart – taipumaton

text: Kun Angelina Jolien ilmoitettiin olevan kiinnitettynä Mariane Pearlin rooliin, se sai kritiikkiä afroamerikkalaisten keskuudessa. Kriitikko Orville Lloyd Douglas kritisoi näyttelijävalintaa sanoen ”Jolie on valkoinen ja Mariane Pearl on monirotuinen”. Pearlin isä on hollantilais-juutalainen ja äiti afro-kiinalais-kuubalainen, mikä tekee hänestä monirotuisen. Mariane Pearl oli henkilökohtaisesti pyytänyt Jolieta näyttelemään häntä elokuvassa.


title: Tyko Tarponen

text: Tyko Feliks Tarponen () oli Kansallisen Edistyspuolueen puoluesihteeri, samoin kuin liike-elämän vaikuttaja ja "Turun Sanomat" -lehden päätoimittaja.


title: Tyko Tarponen

text: Tarposen vanhemmat olivat vaatturimestari Paavo Tarponen ja Hilda Toropainen. Hän tuli ylioppilaaksi Tampereen yhteiskoulusta 1932 ja valmistui filosofian kandidaatiksi 1937. "Helsingin Sanomien" toimittajana hän oli aloittanut jo vuotta aiemmin. Tarponen toimi valmistumisensa jälkeen parikymmentä vuotta pääosin liike-elämän palveluksessa useiden eri yhtiöiden johtotehtävissä. Sotien jälkeen hän oli sivutoimisesti Kansallisen Edistyspuolueen puoluetoimikunnan jäsen, taloudenhoitaja ja puoluesihteeri sekä puolueen lehtien "Vapaa Kansa" ja "Nykyaika" päätoimittaja. Vapaamielisten liiton hallituksessa hän toimi 1951-1958. Helsingin yliopistossa Tarponen opiskeli valtiotiedettä ja valmistui lisensiaatiksi 1956. "Turun Sanomien" päätoimittaja hänestä tuli Weikko Puron jälkeen 1959. Tätä tehtävää hän hoiti aina vuoteen 1973 saakka. Tarposen aikana lehti julistautui sitoutumattomaksi ja sen levikki kaksinkertaistui.


title: Tyko Tarponen

text: Tarposen ensimmäinen puoliso vuodesta 1939 oli Aino Seppälä (k. 1941) ja toinen vuodesta 1942 Annikki Tammilehto.


title: Ingemund Bröms

text: Ingemund Bröms eli "Ingemundus Olai, Sudermannus" (28. heinäkuuta 1669 Länna, Ruotsi – 13. tammikuuta 1722 Karlstad) oli ruotsalainen Tarton yliopiston ja Turun akatemian teologian professori.


title: Ingemund Bröms

text: Brömsin vanhemmat olivat Björkvikin kirkkoherra Olof Bröms (Olaus Olai, k. 1681) ja Katarina Ingemundsdotter Hägg. Hän kävi Strängnäsin lukiota ja pääsi ylioppilaaksi Uppsalassa 1687. Bröms valmistui filosofian maisteriksi Uppsalan yliopistosta 1697. Hän teki vuonna 1703 matkan Tanskaan, Saksaan, Hollantiin ja Englantiin yhdessä Samuel Åkerhjelmin kanssa ja opiskeli Oxfordin yliopistossa. Bröms valmistui teologian tohtoriksi Uppsalasta 1719.


title: Ingemund Bröms

text: Bröms oli Strängnäsin lukion kreikan kielen lehtorina vuodesta 1697, Tarton (Pärnun) yliopiston kreikkalaisen kirjallisuuden professorina vuodesta 1703, kolmantena teologian professorina Tartossa vuodesta 1705 sekä toisena teologian professorina vuodesta 1707. Hän pakeni sotatoimia Tartosta Tukholmaan 1709. Brömsistä tuli sitten Turun akatemian ensimmäinen teologian professori 1709 ja hän astui virkaansa 1711. Hän toimi samalla palkkapitäjänsä Turun ruotsalaisen seurakunnan ja Kaarinan kirkkoherrana sekä tuomiorovastina vuodesta 1709 ja astui tähän virkaan 1711.


title: Ingemund Bröms

text: Bröms oli Turun akatemian rehtorina rehtorikaudella 1713–1722 mutta hän jätti viranhoidon sijaisrehtorille 1718. Bröms pakeni uudelleen sotatoimia Turusta Strängnäsiin vuonna 1713. Hänestä tuli viimeksi Karlstadin hiippakunnan superintendentti vuonna 1717. Bröms oli myös valtiopäivämiehenä 1710, 1719 ja 1720


title: Ingemund Bröms

text: Bröms oli naimisissa vuodesta 1705 Magdalena Elisabet Wetzlerin kanssa. Brömsin lapset aateloitiin isänsä ansioista 1756 nimellä Lilliestråle.


title: Karl Abraham Clewberg

text: Karl Abraham Clewberg (21. heinäkuuta 1712 Bollnäs, Ruotsi – 23. heinäkuuta 1765 Uppsala) oli ruotsalainen Turun akatemian teologian sekä kreikan ja heprean kielten professori.


title: Karl Abraham Clewberg

text: Clewbergin vanhemmat olivat Bollnäsin kirkkoherra,Nils Clewberg (Nicolaus Erici, k. 1726) ja hänen toinen puolisonsa Barbro Aurivillius. Hän pääsi ylioppilaaksi Uppsalassa 1722. Clewberg valmistui filosofian maisteriksi Uppsalan yliopistosta 1737. Hän opiskeli myös Leidenin yliopistossa 1746 ja Göttingenin yliopistossa 1747. Clewberg vihittiin papiksi Turun hiippakunnassa 1755.


title: Karl Abraham Clewberg

text: Clewberg oli Turun akatemian kreikan ja heprean kielten professorina vuodesta 1746, kolmantena teologian professorina vuodesta 1757 ja toisena teologian professorina vuodesta 1762. Hän oli samalla palkkapitäjänsä Liedon kirkkoherrana ja Turun tuomiokapitulin jäsenenä vuodesta 1755 alkaen. Clewberg toimi myös Turun akatemian rehtorina 1755–1756.


title: Karl Abraham Clewberg

text: Clewberg oli naimisissa vuodesta 1753 Charlotta Agata Fahleniuksen kanssa, jonka isä oli Turun piispa Jonas Fahlenius. Heidän poikansa oli kauppakollegion presidentti, runoilija, luonnontieteilijä Abraham Niklas Clewberg, aateloituna 1789 Edelcrantz (1754–1821).


title: Per Henrik Taucher

text: Per Henrik Taucher () oli mainostoimisto Oy Mainos Taucher Reklam Ab:n perustaja ja kauppaneuvos.


title: Per Henrik Taucher

text: Taucherin vanhemmat olivat Helsingin kaupunginarkkitehti Gunnar Taucher ja Ella Gertrud Björk. Ylioppilaaksi 1935 tultuaan hän aloitti mainosuran Suomen Ilmoituskeskuksessa. Ennen sota-aikaa hän oli harjoittelijana Saksassa. Oman mainostoimiston Taucher perusti 1940 Bertil Svanströmin kanssa, joka kaatui sodassa. Taucher toimi sota-aikana Valtion tiedoituslaitoksen palveluksessa ja voitti Kansanavun järjestämän julistekilpailun. Taucherin perustama mainostoimisto kasvoi merkittävästi ja oli alansa suurin vuoteen 1978 asti. Sen palveluksessa toimi useita tunnettuja suunnittelijoita, kuten Björn Landström, Topi Törmä ja Matti Viherjuuri. Toimiston yhteyteen perustettiin oma lehti "Yhdysruuvi" (myöhemmin "Ruuvi") ja televisio-osasto. Taucher toimi aktiivisesti alansa kotimaisissa ja kansainvälisissä järjestöissä, samoin kuin kauppakamarissa, ja oli MTV:n johtokunnan jäsen 1960–1976. Hän harrasti nykytaidetta ja julkaisi ahkerasti kirjoituksia mainonnan ja taidealan ammattijulkaisuissa. Kauppaneuvoksen arvo hänelle myönnettiin 1969.


title: Per Henrik Taucher

text: Taucherin vaimo vuodesta 1940 oli Ann Mari Wulff.


title: Jacob Micflikier

text: Jacob Micflikier (s. 11. heinäkuuta 1984 Winnipeg, Manitoba, Kanada) on kanadalainen jääkiekkoilija, joka pelaa Sveitsin National League A:n EHC Bielissä.


title: Jacob Micflikier

text: Micflikier pelasi vuodet 2001–2003 USHL-junioriliigaa Sioux Falls Stampeden paidassa. Jälkimmäisellä kaudellaan 2002–2003 hän oli joukkueen paras pistemies ja maalintekijä tehoilla 31+36=67. Micflikier jakoi liigan maalipörssin kolmannen sijan Lincoln Starsissa ja Topeka Scarecrowsissa pelanneen Luke Ericksonin kanssa ja pistepörssin viidennen sijan Des Moines Buccaneersin Tomáš Jaškon kanssa. Vuodet 2003–2007 hän kävi New Hampshiren yliopistoa. Kaudella 2004–2005 Micflikier oli tehoilla 20+24=44 joukkueensa kolmanneksi paras pistemies ja maalintekijä. Hän sijoittui Hockey Eastin maalipörssissä neljänneksi ja pistepörssissä kuudenneksi.


title: Jacob Micflikier

text: Kaudella 2005–2006 Micflikier voitti UNH:n sisäisen pistepörssin ja jakoi sisäisen syöttöpörssin voiton Daniel Winnikin kanssa tehoilla 16+26=42. Hän sijoittui Hockey Eastin maalipörssissä neljänneksi. Micflikier valittiin kauden päätteeksi sarjan turnauksen tähdistökentälliseen ja palkittiin UNH:n arvokkaimpana pelaaja sekä parhaana hyökkäävänä pelaajana Guy Smith Awardilla. Kaudella 2006–2007 hän nousi joukkueensa varakapteeniksi ja oli UNH:n paras syöttäjä Matt Fornateron kanssa sekä kolmanneksi paras pistemies. Micflikier palkittiin yliopistouransa aikana kolmesti UNH:n fanien suosikkipelaajana Ted Karmeris Fan Favorite Awardilla.


title: Jacob Micflikier

text: Viimeisen yliopistokautensa 2006–2007 jälkeen, maaliskuussa 2007 Micflikier siirtyi amatööritry-out -sopimuksella AHL-joukkue Springfield Falconsin vahvuuteen. Heinäkuussa hän teki vuoden mittaisen sopimuksen NHL-joukkue Edmonton Oilersin kanssa. Micflikier pelasi kauden 2007–2008 Falconsin ja ECHL-joukkue Stockton Thunderin välillä ja oli jälkimmäisen joukkueen paras pistemies ja syöttäjä kevään 2008 pudotuspeleissä tehoilla 4+9=13. Kaudella 2008–2009 hän jatkoi uraansa vuoden mittaisella sopimuksella AHL-joukkue Rochester Americansissa. Micflikier pelasi osan kaudestaan myös ECHL-joukkue Florida Everbladesissa. Hänet valittiin marraskuussa 2008 kerran liigan viikon pelaajaksi.


title: Jacob Micflikier

text: Syyskuussa 2009 Micflikier teki vapaana agenttina sopimuksen AHL-joukkue Albany River Ratsin kanssa. Hän oli kaudella 2009–2010 tehoilla 18+22=40 joukkueen toiseksi paras maalintekijä ja jakoi sisäisen pistepörssin kolmannen sijan Jamie McBainin kanssa. Micflikier pelasi kauden aikana myös 16 ECHL-ottelua Everbladesissa tehden kaksi pistettä per peli -tahdilla 32 tehopistettä. Hän pelasi kauden aikana myös ECHL:n tähdistöottelussa. Kaudella 2010–2011 Micflikier jatkoi River Ratsin NHL-joukkue Carolina Hurricanesin farmijoukkueena korvanneessa Charlotte Checkersissa. Hän oli joukkueen toiseksi paras maalintekijä ja kolmanneksi paras pistemies tehoilla 29+32=61. Micflikier voitti myös Checkersin sisäisen tehotilaston lukemalla +15.


title: Jacob Micflikier

text: Heinäkuussa 2011 Micflikier teki vuoden mittaisen sopimuksen NHL-joukkue Washington Capitalsin kanssa. Hän pelasi kauden 2011–2012 kuitenkin kokonaan farmijoukkue Hershey Bearsissa, jonka kolmanneksi paras maalintekijä ja neljänneksi paras pistemies Micflikier oli tehoilla 21+35=56. Kaudella 2012–2013 Micflikier jatkoi uraansa Sveitsin National League A:n EHC Bielissä, jonka paras pistemies hän oli tehoilla 21+29=50. Micflikier sijoittui koko NLA:n pistepörssissä neljänneksi. Kaudeksi 2013–2014 hän siirtyi vuoden mittaisella sopimuksella KHL:n valkovenäläisjoukkue Dinamo Minskiin. Kuitenkin jo 11 pelaamansa ottelun jälkeen lokakuussa 2013 joukkue antoi Micflikierille lähtöpassit pelillisistä syistä. Hän palasi päivää myöhemmin Sveitsiin ja siirtyi kaksivuotisella sopimuksella HC Luganon riveihin. Hän oli joukkueen toiseksi paras maalintekijä ja kolmanneksi paras pistemies tehoilla 16+11=27. Micflikier ei jatkanut joukkueessa kuitenkaan enää toista sopimuskauttaan.


title: Jacob Micflikier

text: Kaudeksi 2014–2015 Micflikier siirtyi vuoden mittaisella sopimuksella Ruotsin SHL-liigan Linköpings HC:hen. Hän oli tehoilla 24+23=47 joukkueen toiseksi paras maalintekijä Broc Littlen jälkeen sekä toiseksi paras pistemies hänen kanssaan. He jakoivat koko SHL:n pistepörssin kolmannen sijan. Liigan maalipörssissä Micflikier sijoittui toiseksi Örebro HK:n Martin Johanssonin kanssa. Kevään 2015 pudotuspeleissä hän jakoi viidellä osumallaan Linköpingin sisäisen maalipörssin voiton Littlen ja Nichlas Hardtin kanssa.


title: Jacob Micflikier

text: Micflikier siirtyi kaudeksi 2015–2016 kaksivuotisella sopimuksella Luleå HF:ään. Hän voitti joukkueen sisäisen piste- ja maalipörssin tehoilla 19+14=33. Micflikier jakoi SHL:n maalipörssin kuudennen sijan neljän muun pelaajan kanssa. Mestarien liigassa hän oli Luulajan paras pistemies ja maalintekijä tehoilla 6+4=10. Micflikier ei jatkanut joukkueessa enää toista sopimuskauttaan, vaan palasi kaudeksi 2016–2017 kaksivuotisella sopimuksella NLA-joukkue EHC Bieliin.


title: Jacob Micflikier

text: Micflikier edusti Kanadaa Spengler Cupissa vuosina 2012 ja 2013, joista ensimmäinen turnaus päättyi joukkueen voittoon. Jälkimmäisessä turnauksessa hän oli kolmella osumallaan Kanadan paras maalintekijä Byron Ritchien kanssa.


title: Jacob Micflikier

text: Micflikier on juutalainen. Hänen pikkuveljensä Benji on pelannut myös jääkiekkoa.


Cape Canaveral Air Force Station Space Launch Complex 40 (SLC-40), aiemmin Launch Complex 40 (LC-40) on rakettien laukaisualusta Cape Canaveralin lentotukikohdan pohjoisosassa Floridassa.


title: Cape Canaveral Air Force Station Space Launch Complex 40

text: Yhdysvaltain ilmavoimat käytti alustaa käytti vuosina 1965–2005 kaikkiaan 55:n Titan III ja Titan IV -raketin laukaisuun.


text: Vuodesta 2007 alkaen alusta on ollut SpaceX:llä vuokralla Falcon 9:n laukaisuihin.


text: Ensimmäinen laukaisu alustalta oli vuonna 1965, Titan IIIC:n ensilento.


text: Alustalta laukaistiin kaksi planeettaluotainta:


text: Yhteensä alustalta laukaistiin vuosina 1965–2005 30 Titan IIIC-, 8 Titan 34D- ja 17 Titan IV -rakettia. Viimeinen Titan-laukaisu tehtiin 30. huhtikuuta 2005.


text: Yhdysvaltain ilmavoimat vuokrasi alustan 25. huhtikuuta 2007 SpaceX:lle Falcon 9 -laukaisuja varten.


text: Laukaisutorni purettiin 2007–2008 vaihteessa. Siirrettävä huoltorakennus (Mobile Service Structure (MSS)) räjäytettiin 27. huhtikuuta 2008.


text: Rakennustyöt alkoivat huhtikuussa 2008. Niihin kuuluivat uudet nestehappi- ja kerosiinisäiliöt sekä kokoonpanohalli.


text: Ensimmäinen Falcon 9 -raketti saapui kompleksiin loppuvuodesta 2008 ja nostettiin pystyyn 10. tammikuuta 2009. Raketin ja uusitun alustan ensilento 4. kesäkuuta 2010 vei SpaceX Dragon -kapselin testikappaleen onnistuneesti kiertoradalle.


text: 2013 SpaceX muokkasi alustan soveltumaan Falcon 9:n uudelle raskaammalle Falcon 9 v1.1 -versiolle..


title: Hell’s Kitchen (vuoden 1998 elokuva)

text: Hell’s Kitchen (myös "Hell’s Kitchen N.Y.C.") on Tony Cinciripinin ohjaama, käsikirjoittama ja tuottama yhdysvaltalainen rikosdraamaelokuva, joka sai ensi-iltansa vuonna 1998. Elokuvan pääosissa ovat Rosanna Arquette, William Forsythe, Angelina Jolie, Mekhi Phifer ja Johnny Whitworth. "Hell’s Kitchen" on ohjaaja Cinciripinin ensimmäinen ja toistaiseksi ainoa ohjaustyö.


title: Hell’s Kitchen (vuoden 1998 elokuva)

text: "Hell’s Kitchen" kuvattiin ja tuotettiin maalis-huhtikuussa vuonna 1997. Elokuvan budjettina oli 6 miljoonaa dollaria ja tuotantoyhtiönä HK Film Corporation. "Hell’s Kitchen" sai ensi-iltansa Kanadan Toronton elokuvajuhlilla 11. syyskuuta 1998. Yhdysvaltain ensi-ilta oli New Yorkissa 3. joulukuuta 1999. "Hell’s Kitchen" sai ilmestyessään sekalaiset arvostelut. Rotten Tomatoes -sivuston mukaan viiden arvostelun perusteella laskettuna kriitikoiden arvosteluista 40 prosenttia oli positiivisia. Elokuva julkaistiin Yhdysvalloissa ensimmäisen kerran DVD:nä 11. heinäkuuta 2000.


title: Hell’s Kitchen (vuoden 1998 elokuva)

text: Johnny Miles (Mekhi Phifer) osallistuu pahasti pieleen menevään ryöstöön. Hän selviää ainoana ryöstäjistä hengissä, mutta saa viiden vuoden tuomion. Vapauduttuaan hän yrittää pysytellä kaidalla tiellä ja ryhtyä nyrkkeilijäksi. Kuolleen rikostoverin sisko haluaisi kuitenkin Johnnyn kuolevan ja usuttaa poikakaveriaan tämän kimppuun.


title: Anthony Stolarz

text: Anthony Stolarz (s. 20. tammikuuta 1994 Jackson, New Jersey, USA) on yhdysvaltalainen jääkiekkomaalivahti, joka pelaa NHL-joukkue Philadelphia Flyersin organisaatiossa. Stolarz on Flyersin varaus vuodelta 2012.


title: Juhani Vuori

text: Juhani Tapio Vuori (s. 23. toukokuuta 1940) on suomalainen yleisurheilija päälajinaan 110 metrin aitajuoksu. Hän edusti koko uransa Kärkölän Kisa-Veikkoja.


title: Juhani Vuori

text: Juhani Vuori oli kansallista kärkeä 110 metrin aitajuoksussa neljällä vuosikymmenellä. Hän selviytyi Kalevan kisojen finaaliin viekä 37-vuotiaana vuonna 1977. Vuoren päälaji uran alussa 1950-luvulla oli korkeushyppy. Siinä hän sai ensimmäiset maaotteluedustuksensa. Korkeushyppy vaihtui kuitenkin varsin pian aitajuoksuun. Lisäksi hän kilpaili 10-ottelussa ja hyppäsi myös kolmiloikkaa 15,03.


title: Juhani Vuori

text: Vuoren paras vuosi oli 1963, jolloin hän sivusi Bengt Sjöstedtin legendaarista SE-aikaa 14,4. Samana vuonna hän saavutti myös Suomen mestaruuden. Hän oli saavuttanut jo vuonna 1960 pronssia sekä vuonna 1962 hopeaa. Lisäksi hän aitoi hopealle Pohjoismaiden mestaruuskisoissa Göteborgissa. Seuraavana vuonna Vuori loukkasi akillesjänteensä, mutta kuntoutti itsensä ja jatkoi uraansa. Kaikkiaan hään oli urallaan mukana 12 maaottelussa.


title: Juhani Vuori

text: Siviiliuransa Vuori teki huonekaluteollisuuden palveluksessa. Vuori oli Tauno Korhosen palveluksessa kaksi vuotta ja perusti sen jälkeen oman yrityksen. Hän oli työurallaan yhdeksän vuotta Kaliforniassa Yhdysvalloissa, mutta palasi vuonna 1993 Suomeen.


title: Juhani Vuori

text: Juhani Vuoren tyttärenpoika on jalkapalloilija Joel Pohjanpalo.


title: Without Evidence

text: Without Evidence on vuonna 1995 julkaistu Gill Dennisin ohjaama yhdysvaltalainen psykologinen jännityselokuva, jonka pääosissa ovat Scott Plank, Anna Gunn ja Angelina Jolie. "Without Evidence" perustuu tositapahtumiin, joiden pohjalta ohjaaja Dennis ja Phil Stanford laativat käsikirjoituksen. Elokuvan tuottajana oli Eric R. Epperson. "Without Evidence" kuvattiin työnimellä "Gathering Evidence" Floridassa ja Oregonissa. Elokuva julkaistiin Yhdysvalloissa ensimmäistä kertaa DVD:nä 12. syyskuuta 2000.


title: Without Evidence

text: Kun Michael Francke (Ernie Garrett) murhataan, hänen veljensä Kevin Francke (Scott Plank) aloittaa oman murhatutkimuksensa, joka paljastaa valheita ja petoksia.


title: Helsingin kulttuuri

text: Tämä artikkeli käsittelee Helsingin kulttuuria.


title: Helsingin kulttuuri

text: Vuonna 2000 Helsinki oli yksi Euroopan kulttuuripääkaupungeista ja vuonna 2012 designpääkaupunki.


title: Helsingin kulttuuri

text: Helsingin arkkitehtuurissa huomattavimmat tyylisuunnat ovat uusklassismi, jugend ja funktionalismi. Suurin osa Helsingin rakennuksista on rakennettu vuoden 1808 tulipalon jälkeen. Senaatintorin ja Katariinankadun risteyksessä sijaitsee Sederholmin talo (1757), joka on Helsingin kantakaupungin vanhin säilynyt rakennus. Myös Suomenlinnassa on 1700-luvulla valmistuneita rakennuksia, muun muassa Kustaanmiekan Kuninkaanportti (1753–1754).


title: Helsingin kulttuuri

text: Kun Helsingistä tuli Suomen pääkaupunki, tarvittiin tulipalon jälkeinen uudelleenrakennus. Asemakaavan rakennuksia piirtämään valittiin Carl Ludvig Engel, jonka klassistinen arkkitehtuuri vastasi uudelleenrakennuskomitean johtajan ihanteita. Engelin piirtämiä rakennuksia on eritoten Senaatintorilla ja sen ympärillä. Senaatintorin itä- ja länsipäädyissä sijaitsevat Helsingin yliopiston päärakennus (1828–1832) sekä Valtioneuvoston linna (1818–1822). Senaatintoria hallitsee pohjoispäässä sijaitseva empiretyylinen, valkea Helsingin tuomiokirkko (1830–1846, vihitty 1852). Muita ympäristössä sijaitsevia rakennuksia ovat muun muassa kaupungintalo (1818), yliopiston kirjasto (1836–1845), entinen sisätautien klinikka, nykyinen Helsingin yliopiston humanistisen tiedekunnan kampusrakennus (1826), Pyhän Kolminaisuuden kirkko (1828) sekä raatihuone (1819). Empiretyylisen Presidentinlinnan (1814) suunnitteli Pehr Granstedt. Helsingin vanhin kirkko on nimensä mukaisesti Vanha kirkko (1826), jonka suunnitteli Engel.


title: Helsingin kulttuuri

text: Vallitsevana tyylisuuntana 1800-luvun lopulla oli uusrenessanssi. Rautatientorin eteläreunalla sijaitsee Theodor Höijerin piirustusten mukaan rakennettu Ateneumin taidemuseo (1887). Sen arkkitehtuuriin kuuluvat monet korkokuvat ja patsaat. Höijerin suunnittelemia ovat myös monet Pohjoisesplanadin varrella sijaitsevat rakennukset sekä Rikhardinkadun kirjasto. Suomen Pankkia vastapäätä sijaitsee uusrenessanssityylinen Säätytalo (1891), jonka on suunnitellut arkkitehti Gustaf Nyström.


title: Helsingin kulttuuri

text: Helsingin siluettiin piirtää jälkensä myös Katajanokalla sijaitseva Uspenskin katedraali (1868).


title: Helsingin kulttuuri

text:
Uusgotiikka jäi Helsingissä taka-alalle. Ainoita näkyviä julkisia rakennuksia on Ullanlinnassa sijaitseva Johanneksenkirkko (1878), jonka suunnitteli arkkitehti Adolf Melander. Kaksoistornit kohoavat 74 metriin ja Suomen suurimmassa kivikirkossa istumapaikkoja on 2 600. Johanneksenkirkon julkisivussa on yli tuhat pientä patsasta ja se on yksityiskohtaisuudessaan Suomen uusgoottisen arkkitehtuurin huippua. Myös Ritarihuone Kruununhaassa sekä Ernst Lohrmannin suunnittelema katolinen pyhän Henrikin katedraali ovat uusgotiikan edustava esimerkkejä.
Jugendtyyli on Helsingin näkyvimpiä arkkitehtuurin tyylisuuntauksia. 1900-luvun alkuvuosina rakennetut jugendtyyliset kerrostalot hallitsevat monen Helsingin kaupunginosan katukuvaa.


title: Helsingin kulttuuri

text: Tärkeä jugendarkkitehti Helsingissä oli Lars Sonck, joka on suunnitellut lukuisia jugendkerrostaloja sekä pitkälle näkyvän Kallion kirkon (1908–1912), jossa on yhdistelty jugendiin myös kansallisromanttisen arkkitehtuurin piirteitä. Merkittävä maamerkki on myös Rautatieasema (1919–1922), jonka suunnittelija Eliel Saarinen oli myös merkittävä jugendkauden arkkitehti.


title: Helsingin kulttuuri

text: Kansallisromantiikka näkyy Helsingissä erityisesti Suomen Kansallismuseossa (1905–1910), jonka suunnitteli arkkitehtikolmikko Herman Gesellius – Armas Lindgren – Eliel Saarinen. Ulkoasu on kansallisromanttisesti Suomen keskiaikaisia linnoja mukaileva. Sisältä museo edustaa lähinnä jugendtyyliä. Rautatietorilla sijaitseva Suomen Kansallisteatteri (1902) on myös tunnettu kansallisromanttinen rakennus Helsingissä. Sen suunnitteli arkkitehti Onni Törnqvist-Tarjanne.


title: Helsingin kulttuuri

text: Vuoden 1925 jälkeen Helsinkiin on noussut monia näkyviä rakennuksia. Funkkisrakennuksia Helsingissä on suhteellisen paljon ja modernismikin on edustettuna. Näkyvimpiä ajan töitä on J. S. Sirénin suunnittelema Eduskuntatalo (1926–1931), joka on tyyliltään heräävän funktionalismin piirteitä omaava, mutta lähinnä klassistinen. Eduskuntatalo on Suomen tunnetuimpia rakennuksia. Kaudella rakennettiin myös Suomen ensimmäiseksi pilvenpiirtäjäksi kutsuttu Hotelli Torni (1931). Mikko Armannon suunnittelema 146 metriä korkea Pasilan linkkitorni (1983) on Helsingin toiseksi korkein rakennelma, Salmisaaren voimalaitoksen piipun jälkeen.


title: Helsingin kulttuuri

text: Suomen arkkitehtuurin erikoisimpiin töihin kuuluu Töölössä sijaitseva Temppeliaukion kirkko (1969). Timo ja Tuomo Suomalaisen suunnittelema kirkko on louhittu Temppeliaukion kallion sisään. Ulospäin siitä näkyy vain sisäänkäynti ja kattokupu. Temppeliaukion kirkko on Helsingin suosituimpia turistikohteita ja siellä järjestetään usein konsertteja kirkon erinomaisen akustiikan vuoksi.


title: Helsingin kulttuuri

text: Helsingin funktionalistinen rakennuskanta on vahva. Helsingissä vaikuttaneita funkkisarkkitehteja ovat muun muassa Alvar Aalto, Väinö Vähäkallio sekä Martti Välikangas. Funkkistyylissä rakennus piirretään palvelemaan käyttötarkoitustaan mahdollisimman hyvin ja jätetään pois merkityksettömät koristelut. Helsingin tunnetuimpia ja näkyvimpiä funkkisrakennuksia on yksi kaupungin symboleista, Olympiastadion (1934–1938), suunnittelijoinaan arkkitehdit Yrjö Lindegren ja Toivo Jäntti. Olympiastadionin vieressä on Helsingin uimastadion (1938), jonka suunnitteli arkkitehti Jorma Järvi.


title: Helsingin kulttuuri

text: Helsingin postitalo (1938) on keskustassa sijaitseva Jorma Järven ja Erik Lindroosin suunnittelema, puhtaan maltillinen funkkisrakennus. Se on suojeltu. 1930-luvulta oleva Lasipalatsi (1936) on Viljo Revellin suunnittelema. Salmisaaressa sijaitsee Väinö Vähäkallion suunnittelema nykyään Helsingin oikeustalona käytettävä rakennus (1936), joka alun perin suunniteltiin Alkon tuotantolaitokseksi, pääkonttoriksi ja päävarastoksi. Helsingin funktionalistisia kirkkoja ovat Käpylän kirkko (1929–1930) sekä Lars Sonckin suunnittelema Mikael Agricolan kirkko (1933–1935). Funkkisliikenneasemista erityisen merkittävä on Helsinki-Malmin lentoasema, joka on Suomen lentokentistä ainoana luetteloitu valtakunnallisesti merkittäväksi kulttuurihistorialliseksi ympäristöksi.


title: Helsingin kulttuuri

text: Modernia arkkitehtuuria Helsingissä edustaa muun muassa Nykytaiteen museo Kiasma, paljon erilaisia mielipiteitä herättänyt rakennus, joka koostuu kahdesta suorasta ja kaarevaseinäisestä osasta. Kiasman vieressä on lasiseinäinen Sanomatalo (1999). Helsingin kaupunginteatterin rakennuksessa (Timo Penttilä 1967) on onnistuttu sovittamaan moderni rakennus hyvin ympäristöönsä. Hakaniemen kaupunginosassa sijaitseva pankki- ja toimistorakennukseksi rakennettu, Heikki ja Kaija Sirénin suunnittelema Ympyrätalo (1968) on myös näyttävä ja näkyvä osa Kallion aluetta. Rakennuksen arkkitehtuuri hakee mallia 1920- ja 1930-lukujen keskieurooppalaisesta modernista arkkitehtuurista. Merkittäviä rakennuksia Helsingissä ovat myös Alvar Aallon suunnittelemat Finlandia-talo (1968–1971) sekä Stora Enson pääkonttori (1962) Katajanokalla.


title: Helsingin kulttuuri

text: Helsinki toimi maailman muotoilupääkaupunkina vuonna 2012. Viime metreillä vastakkain olivat Helsinki ja Alankomaiden Eindhoven.


title: Helsingin kulttuuri

text: Nelosen isännöimä ilotulituksen SM-kilpailut käydään syksyisin Helsingissä.


title: Helsingin kulttuuri

text: Vuoden 2007 Eurovision laulukilpailu järjestettiin Helsingissä Hartwall-areenalla.


title: Helsingin kulttuuri

text: Yleisurheilun maailmanmestaruuskilpailut pidettiin 1983 ja uudestaan 2005. 1971 ja 1994 olivat vuorossa yleisurheilun Euroopan-mestaruuskilpailut. Jääkiekon maailmanmestaruudesta Helsingissä on turnattu vuosina 1974, 1982, 1991, 1997, 2003 ja 2012. Eläintarhanajot järjestettiin Helsingissä vuosina 1932–1963.


title: Helsingin kulttuuri

text: Golfkenttiä Helsingissä on viisi, joista Talin golfkenttää isännöi vuonna 1932 perustettu Suomen vanhin golfseura nimeltään Helsingin Golfklubi.


title: Helsingin kulttuuri

text: Helsingin suurimpia urheiluseuroja on yli 2 800 jäsenen HIFK, jonka lajivalikoimaan kuuluvat jääkiekko, jääpallo, jalkapallo, keilailu, käsipallo, salibandy ja yleisurheilu ja on samalla Suomen suurin seurajoukkue. Suomen suurin seura löytyy niin ikään Helsingistä. Se on lähes 7000 jäsenen jättiläinen Tapanilan Erä, joka on niittänyt mainetta erityisesti salibandyssä ja voimanostossa. Helsinkiläinen jääkiekkojoukkue Jokerit puolestaan on pelannut kansainvälisessä KHL-sarjassa kaudesta 2014–15 alkaen. Jokereiden kotihalli Hartwall-areena on Suomen suurin monitoimihalli. HJK eli Helsingin Jalkapalloklubi on Suomen kaikkien aikojen menestyksekkäin jalkapalloseura. Kolmosessa tätä nykyä jalkapalloa pelaava Ponnistus on perustettu vuonna 1887 ja on yksi Suomen vanhimpia yhtäjaksoisesti toimineita urheiluseuroja. Muita helsinkiläisiä Suomen urheilun ja liikunnan käynnistysvaiheen pioneereja ovat muun muassa voimailuseura Helsingin Atleettiklubi ja purjehdusseura Nyländska Jaktklubben (NJK).


title: Helsingin kulttuuri

text: Koripalloa on Helsingissä pelattu mestaruustasolla useammankin joukkueen voimin: Pantterit, HKT ja HNMKY. Kaudella 2008–2009 miesten korisliigassa on tosin vain yksi helsinkiläinen joukkue, ToPo ja naisten SM-liigassa kaksi: ToPo ja Pantterit. Suomen kansallisurheilussa pesäpallossa helsinkiläisten joukkueiden osuus on jäänyt vaatimattomaksi, vaikkakin Puna-Mustat on voittanut miesten Suomen mestaruuden 1973 ja pelaa nykyään Ykköspesistä.


title: Helsingin kulttuuri

text: Helsingin pitäjäruoiksi nimettiin 1980-luvulla arkiruoista silakkalaatikko, suutarinlohi, uunilahna ja perunasose sekä punaviinimarjasta tehty vispipuuro. Juhlaruoista pitäjäruoiksi valittiin lohiliemi ja pasteijat, vasikanpaisti tai hirvipaisti kermakastikkeen kera.


title: Helsingin kulttuuri

text: Helsinki esiintyy monessa laulussa. Katso Luettelo Helsingistä kertovista lauluista.


title: Helsingin kulttuuri

text: Helsinki on ollut keskeisessä osassa useimmissa suomalaisissa elokuvissa, sillä elokuva-alan keskeiset oppilaitokset ovat Helsingissä. Erityisesti Helsinki on ollut esillä Matti Kassilan Komisario Palmu -elokuvissa sekä lähes kaikissa Aki Kaurismäen elokuvissa.


title: Helsingin kulttuuri

text: Helsingillä on ollut joitakin niin sanottuja ”elokuvarooleja”. 1980-luvulla yhdysvaltalaiset filmiryhmät kelpuuttivat sen useaan otteeseen esittämään neuvostoliittolaisia kaupunkeja (esimerkiksi elokuvissa "Punaiset", "Gorkin puisto" ja "Valkeat yöt"). Kaupunkia naamioitiin asettamalla punainen tähti Kansallismuseon tornin huippuun.


title: Helsingin kulttuuri

text: 8. huhtikuuta 1962 julkaistiin 30 markan arvoinen ruskea postimerkki "Helsinki pääkaupunkina 150 vuotta". Sen painos oli 2 000 000 kappaletta.


title: Helsingin maantiede

text: Tämä artikkeli käsittelee Helsingin maantiedettä.


title: Helsingin maantiede

text: Vuonna 1946 toteutettiin suuri alueliitos, ja Helsingin alue kasvoi lähes kahdeksankertaiseksi.


title: Helsingin maantiede

text: Lounais-Sipoon liitoksen jälkeen Helsingin pinta-ala oli maanmittauslaitoksen mittausten mukaan  km², josta  km² on maata,  km² sisävesialueita ja loput  km² merivesialueita.


title: Helsingin maantiede

text: Kaupungin maa-alueista on metsää 37,2 km², puistoja 9,9 km² ja maisemapeltoja tai niittyjä noin 8 km². Puistoalueita on yhteensä 6 020 hehtaaria. Puistot vaihtelevat klassisista muotopuistoista ydinkeskustasta alkavaan 10 km² laajuiseen Keskuspuistoon. Helsingin kaupunki omistaa lisäksi viheralueita muiden kuntien alueella 6 889 ha, muun muassa Sipoossa. Helsingissä on 42 luonnonsuojelualuetta, pinta-alaltaan noin 7,7 km². Helsingin nimikkokasvi on vaahtera ja nimikkoeläin orava.


title: Helsingin maantiede

text: Helsingin maa-alueen maantieteellinen keskipiste on Viikissä. Vuoden 2009 alueliitosten jälkeen maanmittauslaitos on laskenut maa-alueen keskipisteen sijaitsevan aivan Viikin opetus- ja tutkimustilan läheisyydessä. Koko kaupungin alueen keskipiste on merellä jossain Isosaaren lähistöllä.


title: Helsingin maantiede

text: Korkeimmalla Helsingissä asutaan Jakomäenkalliolla, jonka korkeus on 59,5 metriä meren pinnasta. Jakomäenkalliolla on kerrostaloja. Helsingin korkein maastokohta on Malminkartanonhuippu eli Malminkartanon täyttömäki, joka tehtiin rakentamisen ylijäämämassoista vuosina 1976–1996. Se nousee merenpinnasta 90 m:n korkeuteen. Huipulla on Hanna Vainion suunnittelema ympäristötaideteos ”Tuulet ja suunnat”. Helsingin korkein luonnollinen kukkula puolestaan sijaitsee Kivikon ulkoilupuiston pohjoisosassa, Porvoonväylän eteläpuolella, luontopolun varrella. Kukkulan korkeus on 62 m merenpinnasta.


title: Helsingin maantiede

text: Helsingin seutu on Helsinkiä ympyröivä metropolialue. Siihen kuuluvat Helsingin lisäksi Espoo, Vantaa, Kauniainen, Hyvinkää, Järvenpää, Kerava, Kirkkonummi, Nurmijärvi, Sipoo, Tuusula ja Vihti. Metropolialueen ydintä kutsutaan pääkaupunkiseuduksi, johon kuuluvat Helsinki, Espoo, Vantaa, ja Kauniainen. Helsingin seutua laajempi alue on Helsingin seutukunta, johon kuuluvat Helsingin seudun lisäksi myös Karkkila, Lohja ja Siuntio ja joka on yksi Suomen seutukunnista.


title: Helsingin maantiede

text: Helsingin kantakaupunki sijaitsee niemellä. Niemi sijaitsee kahden mereltä sisämaahan työntyvän lahden välissä: länsipuolella on Seurasaarenselkä, itäpuolella Kruunuvuorenselkä ja sen jatkeena Vanhankaupunginlahti.


title: Helsingin maantiede

text: Seurasaarenselän yhdistää mereen noin puoli kilometriä leveä Lauttasaarensalmi kantakaupungin ja Lauttasaaren välissä. Sen läheisyydessä on Länsisatama ja sen alueella pienemmät lahdet Hietalahti ja Ruoholahti. Kantakaupungin luoteispuolella on Munkkiniemi, josta johtaa saariketju Lauttasaareen. Saarten väliset kapeat salmet yhdistävät Seurasaarenselän lännempänä sijaitsevaan Laajalahteen, jonka poikki kulkee Helsingin ja Espoon raja. Keskellä Seurasaarenselkää sijaitsee Seurasaari.


title: Helsingin maantiede

text: Kantakaupungin itäpuolella sijaitsevan Kruunuvuorenselän yhdistää avomereen joukko salmia, joiden välisillä saarilla on Suomenlinna. Kruunuvuorenselän lahtia ovat Eteläsatama ja Pohjoissatama, joiden välissä on Katajanokka. Pohjoissatamasta työntyy länteen salmi, joka johtaa Töölönlahteen. Salmen yli johtavat Hakaniemen silta ja Pitkäsilta sekä varsinaisen Töölönlahden suulla sijaitseva rautatiepenger.


title: Helsingin maantiede

text: Kruunuvuorenselän jatkeena pohjoisessa on Vanhankaupunginlahti, johon Vantaanjoki laskee. Välissä on joukko saaria, joista suurimmat ovat Kulosaari, Mustikkamaa ja Korkeasaari. Näiden itäpuolella on Herttoniemi ja sen edustalla suuret saaret Laajasalo ja Santahamina, jotka rajoittavat Kruunuvuorenselkää itäpuolelta. Laajasalon itäpuolellakin on suuria saaria kuten Vartiosaari, Villinki ja Karhusaari.


title: Helsingin maantiede

text: Kaupungin itäisimmässä osassa on laaja Vuosaaren niemimaa, jota rajoittavat Vartiokylänlahti ja Porvarinlahti.


title: Helsingin maantiede

text: Kaikkiaan Helsingissä on 317 saarta, joista kaksi tuli Sipoon liitoksen myötä ja rantaviivaa 122,5 kilometriä, josta liitosalueen osuus on 24,5 kilometriä. Runsaiden täyttöalueiden vuoksi rantaviiva on varsinkin kantakaupungissa muuttunut voimakkaasti viimeisen parinsadan vuoden aikana.


title: Helsingin maantiede

text: Vielä 1800-luvun alussa nykyisen kantakaupungin pohjoisosissa oli kolme pienehköä järveä, Töölönjärvi nykyisen Pasilan ratapihan paikkeilla, Huopalahden järvi sen pohjoispuolella sekä Sörnäisten järvi. Ne kaikki on kuitenkin myöhemmin kuivatettu, ja nykyään Helsingissä ei ole enää yhtään järveksi luokiteltavaa vesialuetta.


title: Helsingin maantiede

text: Vantaanjokeen laskee Helsingin ja Vantaan rajalla Keravanjoki, jota pitkin kaupunkien raja kulkee useita kilometrejä.


title: Helsingin maantiede

text: Helsingissä vallitsee merellisen ja mantereisen ilmaston välimuoto: talvet ovat suomalaisittain melko lauhoja ja kesät lämpimiä, joskin hellepäiviä on vähemmän kuin Etelä-Suomen sisämaassa. Merituuli viilentää kaupungin ilmaa keväisin, syksyllä vaikutus on päinvastainen; esimerkiksi vertailukaudella 1981-2010 terminen talvi alkoi Helsingin Kaisaniemen mittausasemalla Ilmatieteen Laitoksen mukaan vasta 7. joulukuuta. Helsingin pakkasennätys mitattiin Kaisaniemessä tammikuussa 1987, jolloin lämpötila laski −34,3 °C asteeseen. Lämpöennätys on vastaavasti Ilmalassa mitattu +33,6 °C heinäkuussa 1943. Sadepäiviä (sademäärä väh. 0,1 mm) on keskimäärin 182 kappaletta vuodessa. Aurinkotuntien määrä on suurin Helsingin rannikolla ja laskee sisämaahan mentäessä. Kaudella 1981–2010 lähin mittauspaikka oli Helsinki-Vantaan lentoasema, jossa havaittiin 1 780 aurinkotuntia. Luku on korkeampi kuin sisä-Suomen mittausasemilla, mutta alempi kuin Suomenlahden saaristossa. Auringon kulma kesäpäivänseisauksessa on korkeimmillaan 53,3° ja talvipäivänseisauksessa 6,5°.


title: Helsingin maantiede

text: Asemakaavan mukaan Helsinki jakaantuu 59 kaupunginosaan, joista osa jaetaan vielä edelleen osa-alueisiin. Sen lisäksi lähinnä Helsingin kaupungin hallinnon tarpeita varten on luotu piirijako. Piirijaon yksikköinä ovat suurpiirit, peruspiirit ja osa-alueet. Osa-aluetasolla molemmat jaotukset ovat yhtäpitävät, mutta peruspiireistä vain osa on samoja kuin kaupunginosat. Näiden jakojen erona on myös, että piirijaolla muodostetaan kaupunginosia suurempia toiminnallisia alueita eli suurpiirejä, joita on kahdeksan.


title: Helsingin maantiede

text: Helsingin kantakaupunki oli alkuaan alue, joka kuului kaupunkiin ennen 1. tammikuuta 1946 tapahtunutta suurta alueliitosta eli kaupunginosia 1–27. Nykyisin se tarkoittaa tarkemmin määrittelemätöntä Helsingin ydinaluetta, esikaupunkien ja lähiöiden vastakohtana.


title: Helsingin maantiede

text: Usein kuultavat nimitykset liikekeskusta ja ydinkeskusta alkoivat yleistyä 1960-luvulla. Niillä tarkoitetaan yleensä Kluuvia sekä Kampin itä- ja pohjoisosia.


title: Helsingin maantiede

text: Helsingin asukasluku () on , josta suomenkielisiä on 83,7 %, ruotsinkielisiä 6,0 % ja muunkielisiä 10,2 %. Asukkaista on suurempi osa naisia (53,4 %) kuin muualla Suomessa (51,1 %). Kaupungin väestötiheys on 3 049,66 henkilöä/km² (maa-alueet). Miesten elinajanodote on Helsingissä 75,1 vuotta (koko Suomi 75,7 vuotta), naisten elinajanodote on Helsingissä 81,7 vuotta (koko Suomi 82,5 vuotta).


title: Helsingin maantiede

text:
Helsingin voimakas kasvu alkoi pääkaupungiksi tulemisen myötä 1810-luvulla. Se jatkui voimakkaana – lukuun ottamatta Suomen sisällissodan aikaa – aina 1960-luvulle, jolloin kaupungistumisen aalto, maaltapako kaksinkertaisti Helsingin väkiluvun 20 vuoden aikana.
1960-luvulla Helsingin väestönkasvu pysähtyi, kun pääkaupungin väestöä muutti Espoon ja Vantaan uusiin lähiöihin, jossa väestönkasvu jatkui entistä tahtia. Alettiin puhua pääkaupunkiseudusta. Myöhemmin Helsingin lisäksi myös Espoossa ja Vantaalla alkoi kaavoitus olla riittämätöntä ja tämän seurauksena Helsingin kaupunkiin alun perin suuntautunut muuttovirta alkoi ulottua yhä kauemmas Helsingin seudulle entisiin maaseutukuntiin ja vieläkin kauemmaksi, jopa Lohjalle, Hämeenlinnaan, Lahteen ja Porvooseen saakka.


title: Helsingin maantiede

text: Jos tarkastellaan pelkkää Helsingin kaupunkia, kasvutahti hidastui 1970-luvulla ja kääntyi jopa hetkelliseen laskuun asukkaiden muuttaessa naapurikuntiin, mutta 1990-luvun jälkeen kasvu oli jälleen positiivista, kunnes kääntyi hiljalleen laskuun 2000-luvun alussa. Vuosikymmenen jälkipuoliskolla väkiluku alkoi jälleen kasvaa ja helsinkiläisten lukumäärä ylitti 600 000:n rajan kesällä 2012.


title: Helsingin maantiede

text: Väestönkasvun suhteen tärkeimmät uudet asuinalueet Sipoon liitosalueen ohella ovat Jätkäsaari, Kalasatama, Keski-Pasila ja Kruunuvuorenranta. Kaupunkiseudun tulevaa kehitystä on selvitetty muun muassa kansainvälisen suunnittelukilpailun keinoin (Greater Helsinki Vision 2050).


title: Helsingin maantiede

text: Helsingin vuonna 2016 valmistuvan yleiskaavan hyväksytyssä visiossa kaupungin tuleva väestönkasvu sijoittuu suurelta osin Kehä I:n sisäpuolelle, kasvavan raitiotieverkoston varrelle laajenevaan kantakaupunkiin. Visiossa arvioidaan Helsingin väkiluvun olevan vuonna 2050 noin 860 000.


title: Helsingin maantiede

text: Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen. Helsingin ja Sipoon välistä osakuntaliitosta ei kuitenkaan ole huomioitu tiedoissa vuosien 1980–2007 osalta.


title: Helsingin maantiede

text: Vuodenvaihteessa 2011/2012 vieraskielisten (joiden äidinkieli on muu kuin suomi tai ruotsi) osuus Helsingin väestöstä oli 11,5 prosenttia. Suurimmat vieraskielisten ryhmät olivat venäjänkieliset (14 532), vironkieliset (9 065) ja somalinkieliset (6 843). Näihin kolmeen ryhmään kuului 45 prosenttia kaupungin vieraskielisistä. Vuonna 1990 vieraskielisten osuus oli ollut 1,3 prosenttia ja vuonna 2000 5,4 prosenttia. Muiden kuin Suomen kansalaisten osuus kaupungin väestöstä oli vuodenvaihteessa 2011/2012 8 prosenttia.


title: Helsingin maantiede

text:
Vuoden 2016 lopussa Helsingissä oli 635 181 asukasta, joista 618 290 asui taajamissa, 281 haja-asutusalueilla ja 16 610 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Helsingin taajama-aste on 100,0 %. Helsingin taajamaväestö jakautuu kolmen eri taajaman kesken:
Helsingin keskustaajama ulottuu Helsingin lisäksi usean naapurikunnan alueelle. Vuoden 2011 lopussa Helsingin keskustaajamassa oli 1 159 211 asukasta ja sen pinta-ala oli 631,11 neliökilometriä. Vuoden 2016 lopussa koko keskustaajaman väkiluku oli 1 249 820 asukasta ja pinta-ala 676,46 neliökilometriä.
Helsingin keskustaajaman alueella sijaitsee kolme kaupunkialuetta: Helsingin, Keravan ja Järvenpään kaupunkialueet. Östersundomin liitosalueen taajamaväestö kuuluu Söderkullan taajamaan, joka ulottuu pääosin Sipoon kunnan alueelle ja pieneltä osin myös Vantaan kaupungin alueelle.


title: Helsingin maantiede

text: Helsingin keskustaajaman alueella sijaitse kolme paikkatietomuotoisen alueluokituksen mukaista kaupunkialuetta: Helsingin, Keravan ja Järvenpään kaupunkialueet.


title: Helsingin hallinto

text: Helsingin hallintoon kuuluu Helsingin kaupunkia johtavia päättäjiä sekä toimielimiä.


title: Helsingin hallinto

text: Helsingin kaupunginvaltuustossa on 85 jäsentä, joista miehiä 43 ja naisia 42 nykyisellä kaudella (2013–2016). Muun Suomen poliittiseen kenttään verrattuna suurin ero on Suomen Keskustan pieni kannatus. Vihreät palasi vuoden 2008 vaaleissa toiseksi suurimmaksi valtuustoryhmäksi SDP:n jäädessä kolmanneksi.


title: Helsingin hallinto

text: Helsingin kaupunginjohtaja on Jussi Pajunen ja apulaiskaupunginjohtajia ovat Hannu Penttilä (kaupunkisuunnittelu- ja kiinteistötoimi), Tuula Haatainen (sivistys- ja henkilöstötoimi), Pekka Sauri (rakennus- ja ympäristötoimi) ja Paula Kokkonen (sosiaali- ja terveystoimi).


title: Helsingin hallinto

text: Vuonna 2011 Helsingin kaupungin organisaatio koostui 29 virastosta ja kuudesta kunnallisesta liikelaitoksesta. Virastojen ja laitosten lisäksi kaupunkikonserniin kuuluu tytäryhteisöinä 112 kaupungin omistamaa osakeyhtiötä ja 11 säätiötä. Kaupungin palveluksessa oli vuonna 2011 noin 39 000 henkilöä, ja kaupunkikonserniin kuuluvien tytäryhteisöjen palveluksessa noin 4400.


title: Helsingin hallinto

text: Tasavallan presidentti on myöntänyt Helsingin kaupunginjohtajille ylipormestarin arvonimen 1930-luvulta lähtien. Ensimmäinen ylipormestarin arvon saanut kaupunginjohtaja oli Antti Tulenheimo (vuonna 1934). Alla olevassa taulukossa on lueteltu Helsingin kaupunginjohtajat vuodesta 1921 lähtien. Vuonna 2017 Helsinki siirtyi pormestarimalliin, jolloin kaupunginjohtajan virka lopetettiin. Samalla lakkautettiin apulaiskaupunginjohtajien virat, jotka korvattiin apulaispormestareilla.


title: Helsingin hallinto

text: Vuoden 2017 kuntavaaleista lähtien Helsingissä otettiin käyttöön pormestarimalli. Puolueet asettivat omat pormestariehdokkaansa ennen vaaleja, vaikka kaupunkilaiset eivät päässeet itse valitsemaan pormestaria vaaleissa. Vaalien jälkeen käydyissä neuvotteluissa Helsingin pormestarin paikan sai vaalien suurin puolue Kokoomus. Kokoomuksen pormestariehdokkaana oli Jan Vapaavuori, joka valittiin Helsingin ensimmäiseksi pormestariksi. Samalla valittiin myös neljä apulaispormestaria, joilla on aiempien apulaiskaupunginjohtajien tapaan omat vastualueensa. Pormestarimallin käyttöönoton yhteydessä tehdyn organisaatiomuutoksen myötä, apulaispormestarit toimivat myös oman toimialansa lautakunnan puheenjohtajana.


title: Peyton Reed

text: Peyton Reed (s. 3. heinäkuuta 1964) on yhdysvaltalainen elokuva- ja televisio-ohjaaja.


title: Peyton Reed

text: Raleighissa, Pohjois-Carolinassa kasvanut Reed opiskeli englantia Pohjois-Carolinan yliopistossa Chapel Hillissä. Uransa alulla hän ohjasi musiikkivideoita esimerkiksi Superchunkille ja jaksoja televisiosarjoihin, kuten "The Weird Al Show’hun" (1997). Reedin ensimmäinen teatterielokuva oli vuonna 2000 ensi-iltansa saanut "Anna palaa!". Suhteellisen pienellä 28 miljoonan dollarin budjetilla tehty cheerleading-aiheinen elokuva osoittautui menestykseksi, joka tuotti 90 miljoonaa.


title: Peyton Reed

text: Keväällä 2001 Reed palkattiin ohjaamaan 20th Century Foxille "Ihmeneloset"-sarjakuviin perustuvaa elokuvaa, joka oli ollut tekeillä jo vuosia. Runsaat kaksi vuotta myöhemmin hän jätti projektin vedoten taiteellisiin erimielisyyksiin. "Fantastic Four" sai ensi-iltansa lopulta vuonna 2005 Tim Storyn ohjaamana.


title: Peyton Reed

text: Reedin seuraavia ohjaustöitä olivat komediat "Vähät rakkaudesta" (2003), "The Break-Up" (2006) ja "Yes Man" (2008). Vuosikymmenen loppupuolella hän palasi myös tekevision pariin ohjaten esimerkiksi televisiosarjojen "Cashmere Mafia" (2008) ja "The Goodwin Games" (2013) pilottijaksot sekä "Kolme miestä ja tyttö" -sarjan jaksoja.


title: Peyton Reed

text: Kesäkuussa 2014 Marvel Studios kiinnitti Reedin "Ant-Man"-elokuvan ohjaajaksi Edgar Wrightin erottua tehtävästä hiukan aiemmin. Elokuvan ensi-ilta oli 17. heinäkuuta 2015. "Ant-Manin" menestyttyä Marvel ilmoitti lokakuussa 2015 tuottavansa sille jatko-osan "Ant-Man and the Wasp", jonka aiottu ensi-ilta on heinäkuussa 2018. Reedin paluu ohjaajaksi vahvistettiin pian sen jälkeen.


title: Strakka Racing

text: Strakka Racing on brittiläinen pikkuformulatalli. Tallin perusti Nick Leventis vuonna 2007. Talli kilpailee nykyään FIA World Endurance Championship ja Formula Renault 3.5 -sarjoissa. Vuonna 2010 talli voitti Hungaroringin 1000 km ajon LMP2-luokan autolla.


title: To the Hilt

text: To the Hilt on hollantilaisen rockyhtye Golden Earringin albumi vuodelta 1976.


title: HMS Tartar (F133)

text: HMS Tartar (viirinumero F133) oli Britannian Kuninkaallisen laivaston vuonna 1962 palvelukseen otettu Tribal-luokan fregatti. Se myytiin Indonesialle 1984.


title: HMS Tartar (F133)

text: Alus tilattiin Devonportin telakalta. Sen köli laskettiin 22. lokakuuta 1959 ja alus laskettiin vesille 19. syyskuuta 1960 kumminaan Amiraliteetin toisen merilordin Sir St. John R. J. Tyrwhittin puoliso Lady Tyrwhitt. Alus otettiin palvelukseen 26. helmikuuta 1962.


title: HMS Tartar (F133)

text: Alus saapui mastossaan 1. laivueen komentajan kontra-amiraali Jeremy Blackin viiri 29. maaliskuuta 1984 Portsmouthiin. jossa se poistettiin palveluksesta. Alus myytiin Indonesialle, joka liitti sen muutostöiden jälkeen laivastoonsa 3. huhtikuuta 1986 nimellä "KRI Hasanuddin". Indonesia ei juuri modernisoinut alusta lukuun ottamatta Seacat-ohjusten vaihtamista ennen sen palveluksesta poistamista vuonna 1999.


title: Contraband (Golden Earringin albumi)

text: Contraband on hollantilaisen rockyhtye Golden Earringin albumi vuodelta 1976.


title: Live (Golden Earringin albumi)

text: Live on hollantilaisen rockyhtye Golden Earringin tupla-livealbumi vuodelta 1977.


title: Grab It for a Second

text: Grab It for a Second on hollantilaisen rockyhtye Golden Earringin albumi vuodelta 1978.


title: Atomu Tanaka

text: Atomu Tanaka (, s. 4. lokakuuta 1987 Niigata) on japanilainen jalkapalloilija, pelipaikaltaan hyökkäävä keskikenttäpelaaja. Hän kykenee pelaamaan myös molemmilla laidoilla. Kaudella 2015 Tanaka edustaa kaudella 2018 Cerezo Osakaa. HJK:ssa pelatessaan hän käytti taiteilijanimeä Atom.


title: Atomu Tanaka

text: Tanaka pelasi kausina 2005–2014 J. Leaguen Albirex Niigatassa yhteensä 200 sarjaottelua, joissa hän teki 17 maalia. Helmikuussa 2015 Tanaka siirtyi Veikkausliigan HJK:iin kauden 2015 kattavalla sopimuksella, jossa on lisäksi optio seuraavasta kaudesta. Kauden jälkeen HJK ilmoitti käyttäneensä optionsa Tanakaan.


title: Atomu Tanaka

text: Kausi 2017 jäi Tanakan viimeiseksi HJK:ssa ja 6. tammikuuta 2018 hän siirtyi vapaalla siirrolla takaisin Japanin liigaan Cerezo Osakan riveihin.


title: Jalkaväkikoulu

text: Jalkaväkikoulu on Maasotakoulun Koulutuskeskukseen kuuluva Suomen maavoimien jalkaväen aselajikoulu, joka sijaitsee Lappeenrannassa. Se vastaa jalkaväen upseeriston ja aliupseeriston perus- ja täydennyskoulutuksesta. Jalkaväkikoulu on maavoimien aselajikouluista suurin.


title: Jalkaväkikoulu

text: Jalkaväkikoulu perustettiin 1. tammikuuta 2015 osana puolustusvoimauudistusta. Aiemmin Maasotakoulu itsessään toimi sekä puolustushaara- että jalkaväen aselajikouluna, mutta vuoden 2015 alussa siihen liitettiin myös useita muita maavoimien aselaji- ja toimialakouluja, minkä myötä perustettiin erillinen Jalkaväkikoulu osaksi uudistunutta Koulutuskeskusta.


title: Jalkaväkikoulu

text: Koulun ensimmäinen johtaja on everstiluutnantti Riku Mattila, joka toimi aiemmin pataljoonan komentajana Koulutuskeskuksessa.


title: Jalkaväkikoulu

text: Jalkaväkikoulun korkeakouluosasto antaa opetusta Maanpuolustuskorkeakoulun sotatieteiden kandidaatin ja -maisterin tutkintojen maavoimien koulutusohjelman jalkaväen aselajiin suuntautuneille opiskelijoille. Jalkaväen opetus jakautuu Jalkaväkikoulun jääkäri- ja panssarintorjunta-, kranaatinheitin-, ja tiedusteluopintosuuntiin sekä Hattulan Panssarikoulun panssariopintosuuntaan. Opintosuunnista suurin on jääkäri- ja panssarintorjuntaopintosuunta noin 30 opiskelijan vahvuudellaan.


title: Jalkaväkikoulu

text: Kadetit viettävät aselajikoulussa kandidaattiopintojensa viimeisen eli kolmannen vuoden, minkä aikana he opiskelevat muun muassa aselajin kaluston ja välineistön hallintaa sekä taktiikkaa. Opiskelijat saavat valmiudet toimia rauhanajan perusyksikön kouluttajana ja sodanajan yksikön päällikkönä.


title: Jalkaväkikoulu

text: Sotatieteiden kandidaatiksi valmistumista ja luutnantiksi ylentämistä seuraa työelämäjakso puolustusvoimissa ennen maisteriopintoja. Kaksivuotisessa maisterivaiheessa aselajikoulussa opiskellaan noin kolmen kuukauden ajan toisena vuonna.


title: Jalkaväkikoulu

text: Jalkaväkikoulun täydennyskoulutusosasto vastaa jalkaväen palkatun aliupseeriston aselajikoulutuksesta. Opinnot koostuvat jalkaväen sotilasammatillisista opintojaksoista 1–2 ja jalkaväen mestariopinnoista.


title: Jalkaväkikoulu

text: Täydennyskoulutusosastoon kuuluu myös sotilaspoliisisektori. Sotilaspoliisikoulutus siirtyi Utin jääkärirykmentin Sotilaspoliisikoulusta Maasotakoulun alaisuuteen vuoden 2012 alussa.


title: Jalkaväkikoulu

text: Jalkaväen tutkimustoimintaa harjoitettiin Maasotakoulun tutkimus- ja kehittämisosastolla ja Maataistelukeskuksessa vuoden 2014 loppuun asti. Tammikuussa 2015 toiminta siirrettiin Haminaan perustettuun Maasotakoulun alaiseen Maavoimien tutkimuskeskukseen, jossa jalkaväki on yksi kymmenestä tutkimussektorista.


title: Valentina

text: Valentina on monissa maissa esiintyvä naisen etunimi, latinalaisen Valentinus-nimen naispuolinen vastine. Nimet Valentinus ja Valentina sekä ensinmainitun lyhennetty muoto Valentin on johdettu latinan sanasta "valens", joka merkitsee "tervettä" ja voimakasta".


title: Valentina

text:
Vuoden 2009 loppuun mennessä Suomessa on Väestörekisterikeskuksen tietojen mukaan
ollut 1 767 Valentina-nimistä naista.


title: Creole Moon

text: Creole Moon on Dr. Johnin levy vuodelta 2001.


title: Euphroniaceae

text: Euphroniaceae on pieni eteläamerikkalainen kasviheimo koppisiemenisten Malpighiales-lahkossa. Heimossa on vain yksi suku, "Euphronia".


title: Euphroniaceae

text: Kasvit ovat puita, joiden varren ja lehden solukoissa on kivisoluja (sklereidejä) ja joiden karvat ovat yksisoluisia. Lehtiasento on kierteinen, ja lapa on alta vaaleakarvainen, ehyt; lehdet ovat korvakkeellisia. Kukinto on varsipäätteinen, terminaalinen, ja kukat ovat vastakohtaisia. Kukassa on lyhyt pohjusmalja (hypanthium) ja kolme sulkeutuneena kiertyvää eli kontorttia terälehteä, ja heteet ovat tavallisesti verhovastaisia kahdessa ryhmässä, teriöön kiinnittyneinä ja tyvestään yhtyneinä. Niiden välissä on pitkä, karvainen joutohede ja neljä tai viisi pientä joutohedettä kahtena ryhmänä. Emiön luotti on lähes pallomainen. Hedelmä on liiteluomainen kota, jossa on keskipylväs, ja siemenet ovat siivellisiä.


title: Euphroniaceae

text: "Euphronia" kasvaa Etelä-Amerikassa Guyanan ylängöllä.


title: Euphroniaceae

text: "Euphronia"-suvussa on enintään kolme lajia, joidenkin mielestä kaksi tai vain yksi. Lähin sukulaisheimo on Chrysobalanaceae. Aikaisemmin suku on viety Trigoniaceae- tai Vochysiaceae-heimoon.


title: All By Hisself: Live at the Lonestar

text: All By Hisself: Live at the Lonestar on Dr. Johnin live levy vuodelta 2003.


title: Waltteri Peltola

text: Waltteri Peltola (s. 11. huhtikuuta 1996 Turku) on suomalainen jalkapalloilija, joka edustaa Ykkösessä pelaavaa Turun Palloseuraa. Hän on pelipaikaltaan keskikenttäpelaaja.


title: Waltteri Peltola

text: Peltola teki ensiesiintymisensä pääsarjatasolla 20. heinäkuuta 2014, kun hänen edustamansa TPS pelasi kotonaan 0–0-tasapelin Vaasan Palloseuraa vastaan. Ottelu jäi hänen ainoakseen Veikkausliigassa kaudella 2014. Peltola pelasi kauden aikana myös kahdeksan ottelua Kakkosen Åbo IFK:ssa.


title: Invictus Means Unconquered

text: Invictus Means Unconquered on David Allan Coen levy vuodelta 1981.


title: Encore (David Allan Coen albumi)

text: Encore on David Allan Coen kokoelmalevy vuodelta 1981.


title: Peyton List (näyttelijä, 1986)

text: Peyton List (s. 8. elokuuta 1986 Boston, Massachusetts) on yhdysvaltalainen näyttelijä ja malli. Hänet tunnetaan parhaiten rooleistaan tv-sarjoissa "As the World Turns", "Mad Men", "FlashForward" ja "The Tomorrow People". List on näytellyt myös elokuvassa "Shuttle – verinen vuoro" (2008).


title: Peyton List (näyttelijä, 1986)

text: List kasvoi Baltimoressa vanhempiensa ja siskonsa kanssa. Hän aloitti mallinuran kahdeksanvuotiaana ja näytteli ensimmäisen kerran pienet roolit sarjoissa "Sinkkuelämää" ja "". List näytteli samaa roolia kahdessa "C.S.I:n" spin-off-sarjassa, "C.S.I. New Yorkissa" ja "C.S.I. Miamiissa". Lisäksi hän on tehnyt vierailevia rooleja lukuisissa muissa televisiosarjoissa 2000–2010-luvuilla.


title: Peyton List (näyttelijä, 1986)

text: Ennen näyttelijänuraansa List opiskeli balettia koulussa New Yorkissa.


title: Humiriaceae

text: Humiriaceae on pieni trooppinen kasviheimo koppisiemenisiin kuuluvassa, moniheimoisessa Malpighiales-lahkossa.


title: Humiriaceae

text: Heimon kasvit ovat ainavihantia puita, joiden nivelten johtojännelieriössä on viisi lehtiaukkoa ja soluissa kalsiumoksalaattikiteitä. Lehdet sijaitsevat usein kahdessa rivissä ja ovat lyhytruotisia sekä tavallisesti hammaslaitaisia; korvakkeet ovat pieniä tai puuttuvat. Kukinto on viuhkomainen, kukat ovat melko pieniä. Verholehdet ovat kasvaneet yhteen ainakin tyveltään. Heteitä on tavallisesti 10-30, joskus enemmän. Palhot ovat myös kasvaneet yhteen ainakin tyveltään ja muodostavat putken; joskus heteet ovat kahtena kiehkurana. Ponnen lokeroside on leveä ja pidentynyt. Mesiäinen ulottuu palhojen tyveltä sikiäimen tyvelle ja on silmiinpistävä kohouma ja rengasmainen. Sikiäin on yhdislehtinen, yksivartaloinen ja luotit ovat pallomaisia tai vaihtelevassa määrässä liuskaisia. Kussakin sikiäimen lokerossa on tavallisesti yksi, joskus kaksi siemenaihetta. Hedelmä on luumarja, jossa on kannellinen ja toisinaan jopa viisisiemeninen kivi, jonka pinnalla on pihkamaista ainetta sisältäviä taskuja. Siemenessä on runsas valkuainen eli endospermi ja niukka ulkovalkuainen eli perispermi sekä hieman käyristynyt vihreä alkio.


title: Humiriaceae

text: Valtaosa heimon lajeista kasvaa trooppisessa Amerikassa. Osa suvusta "Sacoglottis" kasvaa myös Länsi-Afrikassa.


title: Humiriaceae

text: Humiriaceae kuuluu Malpighiales-lahkon evoluutiopuussa kladiin, jossa on sen lisäksi heimot Achariaceae, Goupiaceae, Violaceae (orvokkikasvit), Passifloraceae (passiokasvit), Lacistemataceae ja Salicaceae (pajukasvit). Kladin ominaisuus on siemenen ravintovaraston eli endospermin pysyvyys. Kladi lienee kehittynyt noin 110-101 miljoonaa vuotta sitten.


title: Humiriaceae

text: Humiriaceae käsittää kahdeksan sukua ja 50 lajia. Suurimmat suvut ovat 16-lajinen "Vantanea" ja 12-lajinen "Humiriastrum". Heimon ikäarvio on 20 miljoonan vuoden paikkeilla.


title: Humiriaceae

text: Heimoon kuuluvat suvut "Duckesia", "Endopleura", "Humiria", "Humiriastrum", "Hylocarpa", "Sacoglottis", "Schistostemon" ja "Vantanea".


title: The City That Care Forgot

text: The City That Care Forgot on Dr. Johnin albumi vuodelta 2008.


title: Luomistiede

text: Luomistiede tai tieteellinen kreationismi ( tai "scientific creationism") on kreationismin haara, jonka tavoitteena on tuottaa tieteellistä tukea Ensimmäisestä Mooseksen kirjasta löytyvälle Raamatun luomiskertomukselle ja kumota tai uudelleentulkita tieteelliset tosiasiat, teoriat ja tieteelliset paradigmat, jotka koskevat Maan, kosmologian ja evoluution historiaa.


title: Luomistiede

text: Tieteellisen yhteisön ylivoimainen konsensus on, että luomistiede on uskonnollinen näkökulma – ei tieteellinen näkökulma – ja että luomistiedettä ei lasketa tieteeksi koska siltä puuttuu empiirinen tuki, se ei tarjoa alustavia hypoteeseja ja pyrkii kuvailemaan luonnonhistoriaa tieteellisesti testaamattomissa olevilla yliluonnollisilla syillä. Luomistiedettä on kuvailtu näennäistieteelliseksi yritykseksi kartoittaa Raamattu tieteellisiksi tosiasioiksi. Erään suositun tieteenfilosofian johdantoteoksen mukaan, "lähes kaikki biologit pitävät luomistiedettä huijauksena".


title: Luomistiede

text: Se alkoi 1960-luvulla Yhdysvalloissa olevan kristillisen fundamentalismin liikkeen ponnistuksena todistaa Raamatun virheettömyys ja tehdä tyhjiksi Evoluution tieteelliset todisteet. Se on sittemmin kasvattanut huomattavan uskonnollisen kannattajajoukon Yhdysvalloissa ja levinnyt muihin maihin. Luomistieteen pääajatukset ovat: usko "luomiseen tyhjästä" (); vakaumus siitä, että Maa luotiin viimeisen 6 000–10 000 vuoden aikana; usko, että ihmiset ja muut Maapallolla olevat elämänmuodot luotiin erillisiin muuttumattomiin "baraminologisiin" "perusryhmiin"; ja ajatus, että geologisista kerrostumista löytyvät fossiilit hautautuivat koko Maapallon täysin peittävän mullistavan tulvan aikana. Tämän seurauksena, luomistiede haastaa myös yleisesti hyväksytyt Maan ja maailmankaikkeuden ikää ja alkuperää koskevat geologian ja astrofysiikan teoriat, jotka kreationistit ovat myöntäneet olevan ristiriidassa Ensimmäsen Mooseksen kirjan kanssa. Luomistiedettä tukevat kutsuvat evoluutioteoriaa usein "darwinismiksi" tai "darwinistiseksi evoluutioksi".


title: Luomistiede

text: Luomistieteeseen perustuvat tekstit ja opetussuunnitelmat ilmestyivät ensimmäisen kerran 1960-luvulla ja keskittyivät käsitteisiin, jotka oli johdettu Raamatun kirjaimellisesta tulkinnasta ja olivat luonteiltaan avoimesti uskonnollisia. Huomionarvoisin teko oli yhdistää Raamatussa oleva Nooan vedenpaisumus ja geologiset ja fossiiliset kerrostumat "tulvageologia" -nimiseksi järjestelmäksi. Nämä teokset eivät aluksi herättäneet suurta mielenkiintoa konservatiivisten fundamentalististen ja evankelikalististen kristillisten koulujen ja seurakuntien ulkopuolella. Tämä kuitenkin muuttui 1970-luvulla kun sen seuraajat haastoivat Yhdysvaltain julkisten koulujen ja muiden kanavien kautta tapahtuvan evoluution opetuksen, tuoden luomistieteen laajemman yleisön ja tiedeyhteisön tietoisuuteen. Monet koululautakunnat ja asianajajat vakuutettiin lisäämään luomistieteen opetuksen evoluution opetuksen rinnalle tiedettä koskevissa opetussuunnitelmissa. Kristillisissä kirkoissa ja kouluissa käytetyt luomistieteeseen perustuvat tekstit ja opetussuunnitelmat uudistettiin – poistaen viittaukset Raamattuun ja teologiaan – ja vähemmän explisiitisti lahkolaisia versioita luomistiedeopetuksesta otettiin käyttöön julkisissa kouluissa Louisianassa, Arkansasissa ja muissa osissa Yhdysvaltoja.


title: Luomistiede

text: Vuoden 1982 "McLean v. Arkansas" -oikeusjutussa päätettiin, ettei luomistiede täytä tieteen olennaisia ominaispiirteitä ja että sen pääasiallinen motiivi on tietyn uskonnollisen näkökulman edistäminen. Luomistieteen opetus Yhdysvaltain kouluissa suurimmaksi osaksi päättyi vuonna 1987 Yhdysvaltain korkeimman oikeuden käsittelemän "Edwards v. Aguillard" -oikeusjutun päätöksen jälkeen. Korkein oikeus vahvisti, että sääntö joka edellytti luomistieteen opetusta evoluution rinnalla kun evoluutiota opetetaan Louisianan julkisissa kouluissa oli perustuslain vastainen, koska sen ainoa todellinen tarkoitus oli edistää tiettyä uskonnollista vakaumusta. Tämän päätöksen seurauksena, luonnokset luomistieteeseen perustuvasta "Of Pandas and People" -nimisestä koulukirjasta muutettiin niin, että viittaukset luomiseen vaihdettiin älykkääseen suunnitteluun ennen sen julkaisua vuonna 1989. Älykkään suunnittelun liike promotoi tätä versiota kunnes vuoden 2005 "Kitzmiller v. Dover Area School District" -oikeusjutussa päätettiin, että myös älykkään suunnittelun opetus julkisissa kouluissa oli perustuslain vastaista.


title: Suomen euroviisukarsinta 2006

text: Suomen euroviisukarsinta 2006 oli kilpailu, jossa valittiin Suomen edustaja vuoden 2006 Eurovision laulukilpailuun. Kilpailu pidettiin kutsukilpailuna levy-yhtiöiden kanssa, 12 levyttävää suomalaisartistia kutsuttiin mukaan. Kilpailijat jaettiin neljään alkukarsintaan, jotka pidettiin perjantai-iltoina 13.1–3.2. Jokaisessa alkukarsinnassa kukin kilpailija esitti kaksi kappaletta, joista puhelinäänestäjät valitsivat paremman finaaliin.


title: Suomen euroviisukarsinta 2006

text: Karsinnan finaali pidettiin lauantaina 10.3. 994-hallissa Caribia-kylpylähotellissa Turussa ja televisioitiin suorana YLE TV2:ssa kello 20.00–21.50 ja 22.05–22.20. Finaalissa äänestys käytiin kaksikierroksisena, ensimmäisellä kierroksella puhelinäänestäjät valitsivat kuusi parasta toiselle kierrokselle, ja toisella kierroksella puhelinäänestäjät valitsivat voittajan.


title: Mercernary

text: Mercernary on Dr. Johnin levy vuodelta 2006.


title: Tits ’n Ass

text: Tits 'n Ass on hollantilaisen rockyhtye Golden Earringin albumi vuodelta 2012.


title: Ellen Marlow

text: Ellen Taylor Marlow (s. 22. helmikuuta 1994 Dallas, Texas) on yhdysvaltalainen lapsinäyttelijä. Hänen näyttelijänuransa alkoi Broadway-musikaalista "Chitty Chitty Bang Bang". Marlow valittiin Jemima Pottsin rooliin 3000 koe-esiintyjän joukosta. Hän on esiintynyt myös muissa Broadway-tuotannoissa, kuten "Grease" ja "Ihmemaa Oz".


title: Ellen Marlow

text: Marlow näytteli pääosaa vuoden 2008 elokuvassa "The Clique", joka julkaistiin suoraan DVD:lle. Hänet on nähty myös tv-sarjoissa "Todistettavasti syyllinen", "C.S.I." ja "Criminal Minds". Marlow esiintyi myös yhdessä "Hannah Montanan" jaksossa.


title: Jörg Böhme

text: Jörg Böhme (s. 22. tammikuuta 1974 Hohenmölsen) on saksalainen entinen jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana.


title: Jörg Böhme

text: Böhme pelasi Bundesliigassa 233 ottelua edustaen Eintracht Frankfurtia, TSV 1860 Müncheniä, DSC Arminia Bielefeldiä, FC Schalke 04:ää ja Borussia Mönchengladbachia. 2. Bundesliigassa hän pelasi 43 ottelua FC Carl Zeiss Jenan, 1. FC Nürnbergin ja Arminia Bielefeldin joukkueissa. Böhme voitti Saksan cupin Schalke 04:ssä kausina 2000–2001 ja 2001–2002. Molemmilla kausilla Schalke 04 oli loppuottelussa myös Saksan liigacupissa häviten kuitenkin kummallakin kerralla.


title: Jörg Böhme

text: Saksan maajoukkueessa Böhme pelasi vuosina 2001–2003 kymmenen ottelua. Hän oli mukana saavuttamassa MM-hopeaa 2002.


title: Jörg Böhme

text: Keväällä 2014 Böhme valmensi FC Energie Cottbusia 2. Bundesliigassa.


title: 9-BBN

text: 9-BBN eli 9-borabisyklo[3.3.1]nonaani (CHB) on organoboraaneihin kuuluva orgaaninen yhdiste. Yhdistettä käytetään paljon orgaanisen kemian synteeseissä erityisesti hydroboraatioissa, pelkistyksissä ja kytkentäreaktioissa.


title: 9-BBN

text: 9-BBN on huoneenlämpötilassa valkoista kiteistä ainetta. Yhdiste on termisesti hyvin stabiili ja kemiallisestikin suhteellisen stabiili, mutta reagoi hitaasti veden ja ilman kanssa. Yhdiste ei liukene veteen, mutta liukenee orgaanisiin liuottimiin heksaaniin, sykloheksaaniin, dietyylieetteriin, tetrahydrofuraaniin ja aromaattisiin hiilivetyihin. Kiinteässä olomuodossa ja liuoksena ei-koordinoivissa liuottimissa esimerkiksi yhdiste esiintyy dimeerinä, mutta koordinoivissa liuottimissa kuten tetrahydrofuraanissa se esiintyy koordinoituneena monomeerina.


title: 9-BBN

text: 9-BBN:ää valmistetaan boraanin ja 1,5-syklo-oktadieenin välisellä reaktiolla. Reaktiossa liuottimena käytetään tyypillisimmin dietyylieetteriä ja reaktiossa muodostuu ensin isomeerien seos, jotka muuttuvat kuumennettaessa 9-BBN:ksi.


title: 9-BBN

text: 9-BBN on sushteellisen steerisesti estynyt molekyyli, minkä vuoksi se on hyvin selektiivinen reagenssi alkeenien ja alkyynien hydroboraatioreaktioissa. Se reagoi nopeammin alkeenien kuin alkyynien kanssa ja kykenee reagoimaan myös tetrasubstituoitujen alkeenien kanssa, mihin eräät muut yleisesti käytetyt hydroboraatioreagenssit kuten disiamyyliboraani eivät kykene. Hydroboraatioiden lisäksi 9-BBN:ää käytetään muun muassa muiden organoboraanien ja heterosyklisten booriyhdisteiden valmistuksessa, konjugoituneiden enonien pelkistämiseen allyylisiksi alkoholeiksi, katalyyttinä enonien konjugaattiadditioissa, aldolikondensaatioissa, Diels–Alder-reaktioissa ja Suzuki-kytkennöissä.


title: FS Athos (A712)

text: Athos (runkonumero A712) on Ranskan laivaston Athos-luokan partioalus.


title: FS Athos (A712)

text: Sen köli laskettiin 1978 ja alus laskettiin vesille 20. marraskuuta 1979. Alus otettiin palvelukseen 14. maaliskuuta 1980.


title: FS Athos (A712)

text: Alus on sijoitettu Bayonneen.


title: Thomas Allofs

text: Thomas Allofs (s. 17. marraskuuta 1959 Düsseldorf) on saksalainen entinen jalkapalloilija, pelipaikaltaan hyökkääjä.


title: Thomas Allofs

text: Allofs pelasi Bundesliigassa yhteensä 378 ottelua ja teki niissä 148 maalia edustaen Fortuna Düsseldorfia, 1. FC Kaiserslauternia ja 1. FC Kölniä. Hän pelasi lisäksi Ranskan Ligue 2:n RC Strasbourgissa 11 ottelua kaudella 1989–1990. Fortuna Düsseldorfissa Allofs voitti Saksan cupin kausina 1978–1979 ja 1979–1980 sekä saavutti toisen sijan Cup-voittajien cupissa kaudella 1978–1979.


title: Thomas Allofs

text: Kaudella 1988–1989 Allofs oli yhdessä Roland Wohlfarthin kanssa Bundesliigan paras maalintekijä tehtyään 1. FC Kölnille 17 maalia. Kauden 2013–2014 jälkeen Allofs on Bundesliigan kaikkien aikojen maalintekijätilastossa 14. sijalla.


title: Thomas Allofs

text: Saksan maajoukkueessa Allofs pelasi kaksi ottelua: ensimmäisen vuonna 1985 ja toisen vuonna 1988. Hän oli mukana saavuttamassa MM-hopeaa 1982.


title: Thomas Allofs

text: Myös Allofsin vanhempi veli Klaus (s. 1956) oli Saksan maajoukkuejalkapalloilija.


title: Aalto (sukunimi)

text: Aalto on suomalainen sukunimi. Se kuuluu 1800–1900-luvun vaihteen tienoilla muodissa olleeseen länsisuomalaiseen sukunimityyppiin, johon kuuluvat nimet ovat luontoaiheisia sanoja ilman mitään johdinta, kun sitä ennen muodissa olleen tyypin nimet ovat luontosanoista johdettuja -nen-päätteellä. Ensin mainittua sukunimityyppiä nimistöntutkija Sirkka Paikkala nimittää tyypin yleisimmän sukunimen Laineen mukaan Laine-tyypiksi ja viimeksi mainittua tyypin yleisimmän sukunimen Virtasen mukaan Virtanen-tyypiksi. Pirjo Mikkosen ja Sirkka Paikkalan mukaan Aalto-nimen suosiota todennäköisesti lisäsi, että se on hyvin lähellä aakkosten alkupäätä. Se on seuraavien henkilöiden sukunimi:


title: Laine (sukunimi)

text: Laine on monessa maassa esiintyvä sukunimi.


title: Laine (sukunimi)

text: Suomessa sukunimi Laine on saatu vastaavasta suomen kielen appellatiivista "laine". Sitä otettiin varsinkin 1800-luvun lopussa ja 1900-luvun alussa aikana, jolloin otettiin paljon sukunimiä, jotka on saatu jostakin luontoaiheisesta sanasta liittämättä niihin johdinta. Laine on näistä nimistä yleisin. Muita ovat esimerkiksi Aalto, Aho, Alho, Joki, Järvi, Lahti, Mäki, Niemi, Rinne ja Salo. Sirkka Paikkala nimittää kirjassa "Sukunimet" tätä nimityyppiä siihen kuuluvista nimistä yleisimmän mukaan "Laine-tyypiksi". Nämä nimet tulivat muotiin sellaisten nimien jälkeen, joissa luontoaiheiseen sanaan, ei silti eläinlajin nimeen, on liitetty -nen-pääte, joka saatiin vanhojen itäsuomalaisten -nen-loppuisten nimien esikuvan mukaisesti. Tätä nimityyppiä Paikkala kutsuu "Virtanen-tyypiksi".Laine on muun muassa seuraavien henkilöiden etunimi:


title: Goupiaceae

text: Goupiaceae on koppisiemenisten Malpighiales-lahkoon kuuluva pieni trooppisen Amerikan heimo, jossa on vain "Goupia"-suku.


title: Goupiaceae

text: "Goupia"-lajit ovat puita, joihin kerääntyy alumiinia ja joilla on paksuseinäisiä karvoja. Varren ydin on poikkileikkaukseltaan kulmikas. Lehdet sijaitsevat kahtena rivinä ja ovat hammaslaitaisia; korvakkeet ovat pitkänomaisia ja sisäänpäin kaartuvia. Lehden suonitus on luonteenomainen: sivusuonet kohoavat kärkeä kohti ja pikkusuonet yhdistävät niitä tikapuumaisesti. Kukinto on sarjamainen ja sijaitsee lehden hangassa. Terälehdet ovat pitkiä, kapeakärkisiä ja kärjestä värikkäitä. Mesiäinen on rengasmainen. Heteenponnessa on tukeva, hieman pidentynyt ja pitkäkarvainen lokeroside eli konnektiivi. Sikiäin muodostuu viidestä yhteen kasvaneesta emilehdestä, ja siinä on muutamia siemenaiheita aksile-tyyppisessä istukassa. Vartaloita on useita sikiäimen ulkolaitaan kiinnittyneinä, ja ne muodostavat katoksen sikiäimen ylle. Hedelmä on marja, joka sisältää verkkokuvioisia siemeniä.


title: Goupiaceae

text: "Goupia" kasvaa Keski-Amerikassa ja Etelä-Amerikan pohjoisosissa. "G. glabra" on yleinen ja runsas Amazonian alueen puu.


title: Goupiaceae

text: "Goupia"-suvussa on kaksi lajia. Lähin sukulaisheimo on orvokkikasvit (Violaceae). Aiemmin suku on luettu kelaskasveihin (Celastraceae) tai niiden yhteyteen (Cronquist 1981 ja Takhtajan 1997).


title: Live in Ahoy

text: Live In Ahoy on hollantilaisen rockyhtye Golden Earringin livealbumi vuodelta 2006.


title: Nita Englund

text: Nita Englund (s. 10. kesäkuuta 1992 Iron Mountain) on yhdysvaltalainen mäkihyppääjä. Hän edustaa Kiwanis Ski Clubia ja hänen valmentajanaan toimii Kjell Magnussen.


title: Nita Englund

text: Englund debytoi mäkihypyn maailmancupissa tammikuussa 2014 ollen Sapporon kilpailussa sijalla 48. Ensimmäiset maailmancupin pisteensä hän saavutti joulukuussa 2014 Lillehammerin kilpailusta sijoituttuaan sijalle 18. Englundin paras sijoitus maailmancupin osakilpailussa on toinen sija, jonka hän saavutti Râșnovin kilpailusta helmikuussa 2015. Continental Cupissa Englund on ollut parhaimmillaan kolmas, maaliskuussa 2014 Falunissa.


title: Nita Englund

text: Englund sijoittui Falunin MM-kilpailuissa 2015 12:nneksi. Hän on kilpaillut myös kolmissa nuorten MM-kilpailuissa.


title: André Breitenreiter

text: André Breitenreiter (s. 2. lokakuuta 1973 Langenhagen) on saksalainen jalkapallovalmentaja ja entinen keskikenttäpelaaja.


title: André Breitenreiter

text: Breitenreiter pelasi yhteensä 144 ottelua Bundesliigassa edustaen Hamburger SV:tä, VfL Wolfsburgia ja SpVgg Unterhachingia. Hän pelasi lisäksi 101 ottelua 2. Bundesliigassa, jossa hänen seurojaan olivat Hannover 96 ja SpVgg Unterhaching. Breitenreiter voitti Saksan cupin Hannover 96:ssa kaudella 1991–1992.


title: André Breitenreiter

text: Breitenreiter aloitti Regionalligan TSV Havelsen päävalmentajana tammikuussa 2011. Kahden ja puolen kauden jälkeen hän siirtyi valmentamaan 2. Bundesliigan SC Paderborn 07:ää kesällä 2013. Breitenreiter nosti ensimmäisen kautensa päätteeksi joukkueen Bundesliigaan. Breitenreiterin ensimmäinen kausi Bundesliiga-valmentajana päättyi jumbosijaan, eikä piskuinen Paderborn onnistunut säilyttämään sarjapaikkaansa.


title: André Breitenreiter

text: Kauden 2014/15 jälkeen Breitenreiter nousi yllättäen FC Schalken päävalmentajaksi kaksivuotisella sopimuksella. Schalke osti Breitenreiterin ulos Paderbornista 500 000 eurolla. Hän oli jo Schalken 14. päävalmentaja viimeisen kymmenen vuoden aikana. Breitenreiterin johdolla Schalke sijoittui Bundesliigassa viidenneksi jääden Mestarien liigan karsintoihin oikeuttavasta sijoituksesta kolmen pisteen päähän. Eurooppa-liigassa Schalke voitti lohkonsa, mutta putosi jo ensimmäisellä pudotuspelikierroksella hävittyään kotonaan FK Šah’tar Donetskille 3–0. Schalke purki Breitenreiterin sopimuksen kauden 2015/16 jälkeen.


title: André Breitenreiter

text: Maaliskuussa 2017 Breitenreiterista tuli 2. Bundesliigassa pelanneen Hannover 96:n päävalmentaja. Hannover ei hävinnyt Breitenreiterin alaisuudessa yhtään sarjaottelua ja sijoittui sarjassa toiseksi nousten takaisin Bundesliigaan kaudeksi 2017/18. Hannoverin Bundesliiga-kausi 2018/19 alkoi kahdella tasapelillä, mutta jatkui alavireisesti. Breitenreiter onnistui johdattamaan joukkueensa vain kahteen voittoon syyskauden aikana. Putoamiskamppailuun juuttunut Hannover erotti päävalmentajansa 27. tammikuuta 2019, kun joukkue oli kärsinyt murskaavan 5-1 tappion sarjakärki Borussia Dortmundille.


title: Mäki (sukunimi)

text: Mäki on sukunimi, joka kuuluu 1800- ja 1900-luvun vaihteen tienoilla Länsi-Suomessa muodissa olleeseen sukunimityyppiin, johon kuuluvat nimet on saatu suoraan luontoaiheisista suomen kielen appellatiiveista. Muita tämän tyypin nimiä ovat esim. Aalto, Aho, Alho, Joki, Järvi, Lahti, Laine, Niemi, Rinne ja Salo. Yleisin tämän tyypin nimistä on Laine, ja tämän mukaan nimistöntutkija Sirkka Paikkala nimittää tätä sukunimityyppiä "Laine-tyypiksi". Tyypin muotiaika seurasi sellaisten nimien muotiaikaa, joissa on luontosanaan, ei kuitenkaan eläinlajin nimeen, liitetty vanhojen itäsuomalaisten sukunimien mallista saatu johdin -nen. Tätä nimityyppiä Paikkala nimittää "Virtanen"-tyypiksi.


title: James McCarthy

text: James McCarthy (s. 12. marraskuuta 1990 Glasgow, Skotlanti) on irlantilais-skotlantilainen jalkapalloilija, joka edustaa Valioliigassa pelaavaa Evertonia. Pelipaikaltaan oikeajalkainen McCarthy on keskikenttäpelaaja. Hän kuuluu myös Irlannin jalkapallomaajoukkueeseen.


title: James McCarthy

text: McCarthy aloitti uransa Skotlannin 1. divisioona Hamilton Academicalissa, jota hän edusti vuodet 2006-2009 tehden 95 ottelussa 13 maalia. Voitettuaan 1. divisioonan kaudella 2007-2008 seura pelasi kauden 2008-2009 Skotlannin valioliigassa ja McCarthy teki pääsarjadebyyttikaudellaan 37 pelissä kuusi maalia.


title: James McCarthy

text: Heinäkuussa 2009 McCarthy siirtyi Englannin Valioliigan Wigan Athleticiin, jonka riveissä hän debytoi elokuussa 2009 Manchester Unitedia vastaan. Uran avausmaali Wiganissa ja kauden 2009-2010 ainoa osuma syntyi tammikuussa 2010 Wolverhampton Wanderersin verkkoon. McCarthy pelasi Wiganissa neljä kokonaista kautta, joista viimeisellä, kaudella 2012-2013 hän pelasi seuran paidassa kaikissa Valioliigan 38 ottelussa tehden kolme maalia. Kaudella 2012-2013 McCarthy onnistui voittamaan Wiganin kanssa myös FA Cupin Manchester Cityn kaaduttua finaalissa.


title: James McCarthy

text: Wiganin pudottua Mestaruussarjaan kaudeksi 2013-2014 McCarthy siirtyi Wiganin entisen valmentajan Roberto Martínezin perässä Valioliigan Evertoniin. Debyytti seuran paidassa tapahtui syyskuussa 2013 Chelsea FC:tä vastaan ja kauden ainoa maali syntyi päätöskierroksella Hull Cityn verkkoon. Avauskaudellaan seurassa McCarthy pelasi 34 ottelua. Kaudella 2014-2015 hän debytoi Eurooppa-liigassa.


title: James McCarthy

text: Skotlannissa syntynyt ja kasvanut McCarthy päätti edustaa maajoukkuetasolla Irlantia, jonka edustusoikeuden hän sai maassa syntyneiden äidin puolen isovanhempien kautta. McCarthy pelasikin käytännössä kaikissa Irlannin nuorten maajoukkueissa. Irlannin jalkapallomaajoukkueessa hän debytoi maaliskuussa 2010 harjoitusottelussa Brasiliaa vastaan.


title: The Lords of the New Church (albumi)

text: The Lords of the New Church on rockyhtye The Lords of the New Churchin esikoislevy vuodelta 1982.


title: Max Gradel

text: Max-Alain Gradel (s. 30. marraskuuta 1987 Abidjan) on norsunluurannikkolainen jalkapalloilija, joka on pelannut seuratasolla Ranskassa ja Englannissa. Pelipaikaltaan oikeajalkainen Gradel on oikea laitahyökkääjä. Hän kuuluu myös Norsunluurannikon jalkapallomaajoukkueeseen.


title: Max Gradel

text: Gradel aloitti ammattilaisuransa Leicester Cityssä. Kauden 2007-2008 hän oli lainalla Ykkösliigan AFC Bournemouthissa, jossa hän teki 34 ottelussa yhdeksän maalia. Seuraavalla kaudella hän pelasi Leicesterin paidassa 27 ottelua ja teki yhden maalin, kun seura nousi Ykkösliigasta Mestaruussarjaan voitettuaan Ykkösliigan mestaruuden.


title: Max Gradel

text: Lokakuussa 2009 Gradel siirtyi lainalle Ykkösliigan Leeds Unitediin. Lainasopimus muuttui myöhemmin pysyväksi sopimukseksi. Leeds nousi kaudeksi 2010-2011 Mestaruussarjaan ja Gradel pelasi seurassa vuosien 2009-2011 aikana 63 ottelua ja teki 22 maalia.


title: Max Gradel

text: Elokuussa 2011 Gradel siirtyi Ranskan Ligue 1:n AS Saint-Étienneen, jossa hän teki pääsarjadebyyttinsä syyskuussa 2011 Lilleä vastaan. Avausmaali syntyi AC Ajaccion verkkoon saman vuoden marraskuussa. Avauskaudellaan Gradel teki 29 pelissä kuusi maalia. Kaudella 2012-2013 hän onnistui kolmesti maalinteossa 23 pelissä. Tuolla kaudella hän voitti myös seuran kanssa Ranskan liigacupin. Kolmannella kaudellaan seurassa eli kaudella 2013-2014 hän teki 18 pelissä viisi maalia. Syksyllä 2014 hän debytoi myös Eurooppa-liigassa. Hän pelasi Ranskan pääsarjassa kaudella 2014–2015 yhteensä 31 ottelua, joissa teki 17 maalia. Hän siirtyi Englannin valioliigan Bournemouthiin 10 miljoonan euron siirtosummalla kesällä 2015.


title: Max Gradel

text: Gradel debytoi Norsunluurannikon jalkapallomaajoukkueessa kesäkuussa 2011 Beniniä vastaan. Avausmaali syntyi elokuussa 2012 harjoitusottelussa Venäjän verkkoon. Hän kuului joukkueeseen hopeaan päättyneissä vuoden 2012 Afrikan-mestaruuskilpailuissa sekä myös vuoden 2014 MM-kilpailuissa, joissa hän pelasi yhdessä Norsunluurannikon kolmesta alkulohkon ottelusta. Helmikuussa 2015 Gradel voitti Norsunluurannikon kanssa Afrikan mestaruuden. Gradel teki turnauksessa kaksi osumaa.


title: Castlevania: Lords of Shadow – Mirror of Fate

text: Castlevania: Lords of Shadow - Mirror of Fate () on "Castlevania"-pelisarjaan kuuluva videopeli. Pelin kehittäjänä oli tälläkin kertaa aikaisemmasta -pelistä tuttu MercurySteam ja julkaisijana Konami. Peli on oikeastaan eräänlainen sekoitus vanhoja Castlevania pelejä (esim. Super Castlevania IV ja ).


text: Pelin ohjattavuus perustuu pääsääntöisesti Super Castlevania IV:hen, mutta sekoittaa myös ei-lineaarista "metroidvania"-tyyliä sarjan muista peleistä (esim. , Symphony of the Night, & jne.)


title: Is Nothing Sacred?

text: Is Nothing Sacred? on rockyhtye The Lords of the New Churchin albumi vuodelta 1983.


title: Wolfgang Bösl

text: Wolfgang Bösl (s. 19. elokuuta 1989 Berchtesgaden) on saksalainen uransa lopettanut yhdistetyn hiihtäjä. Hän edusti SK Berchtesgadenia.


title: Wolfgang Bösl

text: Bösl debytoi yhdistetyn maailmancupissa tammikuussa 2010 Schonachin normaalimäen ja kymmenen kilometrin hiihdon kilpailussa sijoittuen sijalle 16. Näin ollen hän saavutti heti ensimmäiset maailmancupin pisteensä. Böslin paras sijoitus maailmancupin osakilpailussa on yhdeksäs sija, jonka hän saavutti Almatysta suurmäen ja kymmenen kilometrin hiihdon kilpailusta helmikuussa 2013. Continental Cupin osakilpailusta Bösl on saavuttanut kolme voittoa ja yhteensä 14 palkintosijaa. Kaudella 2013-2014 hän sijoittui cupin kokonaispisteissä toiseksi.


title: Wolfgang Bösl

text: Bösl on saavuttanut nuorten MM-kilpailusta kaksi joukkuekilpailun mitalia, kultaa vuonna 2008 Zakopanesta ja pronssia seuraavana vuonna Štrbské Plesosta.


title: George North

text: George Philip North (s. 13. huhtikuuta 1992 King's Lynn, Englanti) on waleslainen rugby union -pelaaja. Hän edustaa Englannin valioliigassa pelaavaa Northampton Saintsia. North on 193 senttimetriä pitkä ja painaa 109 kilogrammaa.


title: George North

text: North on edustanut Northampton Saintsia huhtikuusta 2013 asti. Vuodet 2010–2013 hän edusti walesilaista Pro 12 -sarjassa pelaavaa Scarletsia tehden 45 pelissä 70 maalia. Vuonna 2010 hän pelasi ammattilaisuransa ensimmäisessä seurassa, Walesin pääsarjan Llandoveryssä. North voitti Saintsin kanssa Englannin valioliigan mestaruuden kaudella 2013–2014, kun finaalissa kaatui Saracens.


title: George North

text: North on pelannut Walesin rugby union -maajoukkueessa vuodesta 2010 asti. Hänestä tuli nuorin debyytissään maalin tehnyt pelaaja, kun hän osui maaliin debyyttiottelussaan Etelä-Afrikkaa vastaan.


title: George North

text: Vuonna 2013 North pelasi kolme ottelua British and Irish Lions -joukkueessa.


title: George North

text: Northin isä on kotoisin Englannista ja äiti Walesista. Hänen tyttöystävänsä on ratapyöräilyn maailmanmestari Becky James.


title: Sirkka Paikkala

text: Sirkka Paikkala (o.s. Laitinen, s. 1953 Kiuruvesi) on suomalainen nimistöntutkija, joka työskentelee Kotimaisten kielten keskuksessa. Hän on toiminut YK:n paikannimiasiantuntijana vuodesta 1996 ja oikeusministeriön nimilautakunnassa vuodesta 2000. Hän on filosofian tohtori ja Helsingin yliopiston dosentti. Tohtoriksi hän väitteli vuonna 2004 suomalaisen sukunimikäytännön modernisoitumisesta. Hän on ehdottanut pitäjä-sanan elvyttämistä käyttöön.


title: Adámantas

text: Adámantas (; ) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 1 347 (vuonna 2011). Kylä muodostaa oman kyläyhdyskuntansa (Δημοτική Κοινότητα Αδάμαντος, "Dimotikí Koinótita Adámantos").


title: Adámantas

text: Adámantas, suomeksi ”Timantti”, on Míloksen pääsatama ja kaupallinen keskus. Se sijaitsee saaren pohjoisosassa luonnonsatamalahden rannalla. Kylästä on matkaa saaren pääkylän Plákaan noin neljä kilometriä. Kylän perustivat vuonna 1835 Kreetan Sfakiásta tulleet pakolaiset. Kylän nähtävyyksiin kuuluvat muun muassa bysanttilaisaikainen Agía Triádan kirkko museoineen sekä Míloksen kaivosmuseo.


title: Aiánteio

text: Aiánteio (; ; myös "Eántio") on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Kaupungin väkiluku on 4 860 (vuonna 2011).


title: Aiánteio

text: Aiánteio sijaitsee Salamiinlahden etelärannalla. Se on Salamiin saaren toiseksi suurin asutus. Aiánteio muodostaa myös laajemman kaupunkiyhdyskunnan (Δημοτική Κοινότητα Αιαντείου, "Dimotikí Koinótita Aianteíou"), johon kuuluvat varsinaisen Aiánteion kaupungin lisäksi kylät Dimítrani, Kanákia, Kolónes, Maroúdi, Pérani ja Peristéria sekä saaret Gaïdoúri, Kanákia, Péra, Peristéria ja Trínisa. Koko yhdyskunnan väkiluku on 5 888.


title: Aloprónoia

text: Aloprónoia () on Kreikan kylä, joka sijaitsee Síkinoksen saarella. Se kuuluu hallinnollisesti Síkinoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 89 (vuonna 2011).


title: Aloprónoia

text: Aloprónoia sijaitsee Síkinoksen etelärannikolla noin neljä kilometriä saaren pääkylästä Síkinoksen kylästä eli Chórasta etelään. Se on Síkinoksen pääsatama sekä saaren turismin keskus.


title: Anópoli

text:
Anópoli (; ) on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 242 (vuonna 2011).
Anópoli sijaitsee Kreetan eteläosassa lähellä saaren etelärannikkoa luoteeseen Chóra Sfakíonista. Matkaa Chóra Sfakíoniin on linnuntietä noin viisi kilometriä ja serpentiinitietä pitkin noin 12 kilometriä. Kylä tunnetaan yhtenä Kreetan perinteisimmistä. Tämä on osittain seurausta siitä, että Sfakián seutu vältti muuta Kreetaa pidempään osmanimiehityksen ja toimi myöhemmin kreetalaisen vastarinnan keskuksena. Kapinaa osmanimiehitystä vastaan 1700-luvulla johtanut Daskalogiannis (Ioánnis Vláchos) oli kotoisin Anópolista.


title: Anópoli

text: Anópoli muodostaa myös laajemman kyläyhdyskunnan (Τοπική Κοινότητα Ανωπόλεως, "Topikí Koinótita Anopóleos"), johon kuuluvat varsinaisen Anópolin kylän lisäksi kylät Foínikas, Livanianá, Loutró ja Lýkos. Koko yhdyskunnan väkiluku on 334.


title: Anthiró

text: Anthiró (; ) on Kreikan kylä, joka kuuluu hallinnollisesti Argithéan kuntaan, Kardítsan alueyksikköön ja Thessalian alueeseen. Kylän väkiluku on 167 (vuonna 2011). Anthiró on Argithéan kunnan kuntakeskus.


title: Anthiró

text: Anthiró sijaitsee linnuntietä noin seitsemän kilometriä Argithéasta ja noin 40 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Ανθηρού, "Topikí Koinótita Anthiroú"), johon kuuluvat varsinaisen Anthirón kylän lisäksi Ágioi Apóstoloi, Koúkkos, Kritsári, Lagkádi, Metamórfosi, Potamiá ja Spiliá. Koko yhdyskunnan väkiluku on 462.


title: Delicate and Jumpy

text: Delicate And Jumpy on yhdysvaltalaisen Fania All Stars -yhtyeen studioalbumi vuodelta 1976.


title: Delicate and Jumpy

text: Yhdysvaltalainen levy-yhtiö on Fania Records, Inc., 888 Seventh Avenue, New York, N.Y. 10019. Isossa-Britanniassa tehdyn painoksen valmistaja ja jakelija on Island Records Ltd., 22 St. Peter’s Square, London W.6.


title: Delicate and Jumpy

text: Tuottajina ovat toimineet Gene Page, Billy Page ja Jerry Masucci.


title: Delicate and Jumpy

text:
Sovittaja ja orkesterin johtaja on Gene Page. Kappaleen "Picadillo" torvisovitukset on tehnyt George Annis.
sekä vierailijana


title: Artemónas

text:
Artemónas (; ) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 800 (vuonna 2011).
Artemónas sijaitsee Sífnoksen keskiosissa aivan saaren pääkylän Apollonían pohjoispuolella. Se on saaren toiseksi suurin asutus. Kylä on saanut nimensä Artemis-jumalattaresta. Sen vanha rakennuskanta edustaa venetsialaistyylistä ja uusklassista arkkitehtuuria.


title: Artemónas

text: Artemónas muodostaa myös laajemman kyläyhdyskunnan (Τοπική Κοινότητα Αρτεμώνος, "Topikí Koinótita Artemónos"), johon kuuluvat varsinaisen Artemónaksen kylän lisäksi Agía Marína, Cherrónisos ja Trouláki. Koko yhdyskunnan väkiluku on 934.


title: Ástros

text: Ástros () on Kreikan kaupunki, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kaupungin väkiluku on 2 285 (vuonna 2011). Ástros on Vóreia Kynourían kunnan kuntakeskus.


title: Ástros

text: Ástros sijaitsee Peloponnesoksen niemimaan itäosassa vajaan kolmen kilometrin päässä Argoksenlahden rannasta. Se muodostaa myös laajemman kaupunkiyhdyskunnan (Δημοτική Κοινότητα Άστρους, "Dimotikí Koinótita Ástrous"), johon kuuluvat varsinaisen Ástroksen kaupungin lisäksi Ágios Ioánnis, Ágios Stéfanos, Chantákia ja Várvogli sekä Ierá Moní Loukoús -luostari. Koko yhdyskunnan väkiluku on 2 408. Ástroksen ranta-asutus Parálio Ástros (väkiluku 1 043) muodostaa erillisen kyläyhdyskunnan ja sijaitsee Argoksenlahden rannalla.


title: Eloúnta

text: Eloúnta (; myös "Eloúnda") on Kreikan kyläyhdyskunta, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Yhdyskunnan väkiluku on 2 193 (vuonna 2011).


title: Eloúnta

text: Eloúnta sijaitsee Mirampéllonlahden rannalla noin 11 kilometriä pohjoiseen Ágios Nikólaoksen kaupungista. Eloúntan kyläyhdyskunta koostuu ylemmästä (Epáno Eloúnta, Επάνο Ελούντα, väkiluku 115) ja alemmasta (Káto Eloúnta, Κάτω Ελούντα, väkiluku 86) Eloúntan kylästä sekä näiden satamakylästä nimeltä "Schísma" eli Schísma Eloúntas (Σχίσμα Ελούντας, väkiluku 1 730), joka käsitetään usein Eloúntan keskukseksi. Lisäksi yhdyskuntaan kuuluvat kylät Agía Paraskeví (väkiluku 23), Epáno Pinés (35), Káto Pinés (62) ja Mavrikianó (142) sekä asumaton Spinalóngan/Kalydónin niemi- ja saarialue.


title: Eloúnta

text: Noin viisi kilometriä Eloúntasta pohjoiseen on Plákan kylä, josta on näkymä ja yhteys Spinalóngalle. Myös Eloúntasta pääsee turistiveneellä Spinalóngalle. Kylän alueella sijaitsevat antiikin aikaisen, mereen vajonneen Oluksen kaupungin rauniot. Alueen muihin nähtävyyksiin kuuluvat bysanttilaisaikaisen basilikan rauniot sekä luostarit.


title: Emporeiós

text: Emporeiós (; myös "Emporiós", "Emboreiós", "Emboriós") on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 27 (vuonna 2011).


title: Emporeiós

text: Emporeiós sijaitsee Nísyroksen kraatterin koillisreunalla noin 8 kilometriä saaren pääkylästä Mandrákista itään. Se on rakennuskannaltaan hyvin perinteinen. Kylän nähtävyyksiin kuuluu muun muassa Panagiá Kyrán luostari.


title: Emporeiós

text: Emporeiós muodostaa myös laajemman kyläyhdyskunnan (Τοπική Κοινότητα Εμπορειού, "Topikí Koinótita Emporeioú"), johon kuuluvat varsinaisen Emporeióksen kylän lisäksi Páloin kylä sekä Ágios Antónioksen ja Strongylín saaret. Koko yhdyskunnan väkiluku on 266.


title: Kamáres (Sífnos)

text: Kamáres (; kath. Καμάραι, "Kamárai") on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylä on osa Apollonían kyläyhdyskuntaa. Kylän väkiluku on 245 (vuonna 2011).


title: Kamáres (Sífnos)

text: Kamáres sijaitsee Sífnoksen länsirannikolla noin viisi kilometriä saaren pääkylästä Apolloníasta. Se on saaren pääsatama ja sieltä on yhteydet Pireukseen ja lähisaarille.


title: Karavostásis

text: Karavostásis () tai Karavostási (Καραβοστάσι) on Kreikan kylä, joka sijaitsee Folégandroksen saarella. Se kuuluu hallinnollisesti Folégandroksen kuntaan, Thíran alueyksikköön ja Etelä-Egean saarten alueeseen. Kylän väkiluku on 87 (vuonna 2011).


title: Karavostásis

text: Karavostásis sijaitsee Folégandroksen itäpäässä noin kolme kilometriä saaren pääkylästä Folégandroksen kylästä. Se on Folégandroksen pääsatama sekä saaren turismin keskuksia.


title: Karavostási

text: Karavostási (, ”Laivasatama”) voi viitata seuraaviin paikkoihin:


title: 23 (kappale)

text: 23 on yhdysvaltalaistuottaja Mike Will Made Itin hip hop -kappale, jonka julkaisi Interscope Records 10. syyskuuta 2013. Se on ensimmäinen hänen debyyttialbumiltaan "Est. in 1989 Pt. 3 (The Album)" julkaistu single. Sillä vierailevat yhdysvaltalaisartistit Miley Cyrus, Wiz Khalifa ja Juicy J￼￼.


title: 23 (kappale)

text: Kappaleen on sanoittanut ja tuottanut Mike Will Made It. Sanoitukseen osallistuivat Juicy J, Khalifa, Pierre Ramon Slaughter ja Rock City. Sanoituksessa viitataan Air Jordan -kenkiin ja päihteiden viihdekäyttöön. Kappaleeseen liittyvä musiikkivideo kuvattiin Brooklynissä 26. elokuuta 2013, ja se ensiesitettiin Vevo-kanavalla 24. syyskuuta 2013. Cyrus esitti kappaleen ensimmäisen kerran Bangerz Tourin ensimmäisellä puoliskolla.


title: 23 (kappale)

text: Single saavutti Yhdysvaltain Billboard Hot 100 -listan 11. sijan sekä kansainvälisesti kohtalaisen menestyksen. Musiikkikriitikoiden joukko jakaantui singlen arvostelussa kahtia, mikä johtui tuotannosta ja Cyrusin räppäystaidoista. Heidän mielipiteitään jakoivat kappaleen viittaukset 1990-lukuun sekä lukioon. Myös video sai pääosin ristiriitaisen vastaanoton kriitikoilta.


title: Kardamýli

text: Kardamýli (; myös "Kardamíli"), antiikin Kardamyle, on Kreikan kylä, joka sijaitsee Mánin niemimaalla. Se kuuluu hallinnollisesti Dytikí Mánin kuntaan, Messenian alueyksikköön ja Peloponnesoksen alueeseen. Aiemmin kylä kuului Léfktron kuntaan ja vuodesta 2011 lähtien Dytikí Mánin kunnan Léfktron kunnallisyksikköön. Kylän väkiluku on 300 (vuonna 2011). Kardamýli on Dytikí Mánin kunnan kuntakeskus.


title: Kardamýli

text: Kardamýli sijaitsee Peloponnesoksen niemimaan etelärannikolla ja Mánin niemimaan länsirannikolla Messenianlahden rannalla noin 35 kilometriä Kalamátasta eteläkaakkoon. Kylä on säilyttänyt antiikin aikaisen Kardamylen kaupungin nimen. Kardamyle mainitaan jo Homeroksen "Iliaassa" yhtenä Pyloksen alueen kaupungeista, jotka Agamemnon lupaa Akhilleukselle palkkioksi Troijan sotaan palaamisesta. Kaupunkia pidettiin Dioskuurien eli Kastorin ja Polydeukeen hautapaikkana.


title: Kardamýli

text: Antiikin Kardamylen akropolis eli linnavuori sijaitsi kukkulalla, joka on aivan nykyisen kylän vieressä. Pausaniaan mukaan kaupungissa oli Athenen ja Apollon Karneioksen pyhäköt. Kardamyle toimi Spartan satamana ensimmäiseltä vuosisadalta eaa. 100-luvulle jaa. Osmanivallan aikana Kardamýliä hallitsi Troupakis-Mourtzinos -suku, joka rakensi kylään linnoitettuja tornimaisia taloja ja oli merkittävässä roolissa Kreikan itsenäisyystaistelussa 1800-luvun alussa.


title: Kardamýli

text: Kardamýli muodostaa myös laajemman kyläyhdyskunnan (Τοπική Κοινότητα Καρδαμύλης, "Topikí Koinótita Kardamýlis"), johon kuuluvat varsinaisen Kardamýlin kylän lisäksi Agía Sofía, Kalamítsi, Kámpos ja Petrovoúni sekä Merópin saari. Koko yhdyskunnan väkiluku on 417.


title: Káspakas

text: Káspakas () on Kreikan kylä, joka sijaitsee Límnoksen saarella. Se kuuluu hallinnollisesti Límnoksen kuntaan, Límnoksen alueyksikköön ja Pohjois-Egean saarten alueeseen. Aiemmin kylä kuului Mýrinan kuntaan ja vuodesta 2011 lähtien Límnoksen kunnan Mýrinan kunnallisyksikköön. Kylän väkiluku on 525 (vuonna 2011).


title: Káspakas

text: Káspakas sijaitsee Límnoksen länsiosassa noin kilometrin päässä saaren länsirannikosta ja noin viisi kilometriä pohjoiseen saaren pääkaupungista Mýrinasta. Kylä on rakennettu suojaiseen paikkaan Ágios Athanásios -vuoren juurelle niin, ettei se näy merelle. Kylän tunnetuin nähtävyys on Ágios Ioánniksen ranta aaltojen synnyttämine kalliomuodostelmineen.


title: Káspakas

text: Káspakas muodostaa myös laajemman kyläyhdyskunnan (Τοπική Κοινότητα Κάσπακα, "Topikí Koinótita Káspaka"), johon kuuluvat varsinaisen Káspakaksen kylän lisäksi Ágios Ioánnis, Gáli ja Limenária. Koko yhdyskunnan väkiluku on 792.


title: Katápola

text: Katápola () on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 134 (vuonna 2011).


title: Katápola

text: Katápola sijaitsee Amorgóksen länsirannikolla. Se on saaren pääsatama ja sijaitsee noin kuusi kilometriä länteen saaren pääkylästä Amorgóksen kylästä eli Chórasta. Kylän rakennuskanta koostuu tyypillisistä valkoisista kykladisista taloista. Kylässä on myös venetsialaisaikainen linnoitus. Alueen nähtävyyksiin kuuluu myös minolais- ja mykeneläisaikaisia jäänteitä.


title: Katápola

text: Katápola muodostaa myös laajemman kyläyhdyskunnan (Τοπική Κοινότητα Καταπόλων, "Topikí Koinótita Katapólon"), johon kuuluvat varsinaisen Katápolan kylän lisäksi kylät Christouláki, Léfkes, Nerá, Péra Rachídi, Rachídi ja Xylokeratídi sekä saaret Áno Antikéri ja Káto Antikéri. Koko yhdyskunnan väkiluku on 595.


title: Kiáto

text:
Kiáto () on Kreikan kaupunki, joka kuuluu hallinnollisesti Sikyónan kuntaan, Korinthian alueyksikköön ja Peloponnesoksen alueeseen. Kaupungin väkiluku on 9 812 (vuonna 2011). Kiáto on Sikyónan kunnan kuntakeskus.
Kiáto sijaitsee Peloponnesoksen niemimaan pohjoisosassa Korintinlahden rannalla noin 21 kilometriä Kórinthoksen kaupungista luoteeseen. Antiikin aikainen Sikyonin kaupunki sijaitsi Kiátosta noin seitsemän kilometriä lounaaseen.


title: Kiáto

text: Kaupungissa sijaitsee Kiáton rautatieasema, josta on proastiakós-yhteys Ateenaan.


title: Lygourió

text: Lygourió (; kath. Λυγούριον, "Lygoúrion"; myös "Ligourió") on Kreikan kaupunki, joka kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Aiemmin kaupunki kuului Asklipieíon kuntaan ja vuodesta 2011 lähtien Epídavroksen kunnan Asklipieíon kunnallisyksikköön. Kaupungin väkiluku on 2 482 (vuonna 2011). Lygourió on Epídavroksen kunnan kuntakeskus.


title: Lygourió

text: Lygourió sijaitsee noin 21 kilometriä Náfpliosta itäkoilliseen. Antiikin Epidauroksen arkeologinen alue sijaitsee noin neljä kilometriä Lygouriósta itään. Lygourió oli myös lakkautetun Asklipieíon kunnan kuntakeskus.


title: Morfovoúni

text: Morfovoúni (; kath. Μορφοβούνιον, "Morfovoúnion") on Kreikan kylä, joka kuuluu hallinnollisesti Límni Plastíran kuntaan, Kardítsan alueyksikköön ja Thessalian alueeseen. Aiemmin kylä kuului Plastíraksen kuntaan ja vuodesta 2011 lähtien Límni Plastíran kunnan Plastíraksen kunnallisyksikköön. Kylän väkiluku on 485 (vuonna 2011). Morfovoúni on Límni Plastíran kunnan kuntakeskus.


title: Morfovoúni

text: Morfovoúni sijaitsee noin 15 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Μορφοβουνίου, "Topikí Koinótita Morfovouníou"), johon kuuluvat varsinaisen Morfovoúnin kylän lisäksi kylät Rachovítsa ja Rázia. Koko yhdyskunnan väkiluku on 576.


title: Nikiá

text: Nikiá () on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 61 (vuonna 2011).


title: Nikiá

text: Nikiá sijaitsee Nísyroksen kraatterin harjanteella saaren kaakkoisreunalla. Kylä tunnetaan ennen kaikkea hyvistä maisemistaan tulivuoren kraatterille päin. Kylän muihin nähtävyyksiin kuuluu Ágios Ioánnis Theológoksen (Pyhän Johannes Teologin) luostari.


title: Nikiá

text: Nikiá muodostaa myös laajemman kyläyhdyskunnan (Τοπική Κοινότητα Νικιών, "Topikí Koinótita Nikión"), johon kuuluvat varsinaisen Nikián kylän lisäksi vailla vakituista asutusta oleva Avlákin kylä sekä samoin asumattomat Pacheián ja Pergoússan saaret.


title: Starry Eyed

text: Starry Eyed on brittiläisen laulaja-lauluntekijä Ellie Gouldingin kappale. Se julkaistiin hänen Lights-debyyttistudioalbumin toisena singlenä 21. helmikuuta 2010. Kappaleen sanoittivat Goulding ja Jonny Lattimer sekä tuotti Starsmith. Suorittaessaan ensimmäistä esiintymistään Yhdysvaltain televisiossa ohjelmassa Jimmy Kimmel Live! 7. huhtikuuta 2011 hän esitti "Starry Eyedin".


title: Páloi

text: Páloi (; myös "Páli") on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylä on osa Emporeióksen kyläyhdyskuntaa. Kylän väkiluku on 239 (vuonna 2011).


title: Páloi

text: Páloi sijaitsee Nísyroksen pohjoisrannikolla noin neljä kilometriä saaren pääkylästä Mandrákista itään. Se on pieni satama- ja kalastajakylä. Kylässä on terveyskylpylöitä sekä yksi saaren parhaista rannoista.


title: Pánormos (Kálymnos)

text: Pánormos (), aiemmin "Mprostá" (Μπροστά), on Kreikan kaupunki, joka sijaitsee Kálymnoksen saarella. Se kuuluu hallinnollisesti Kálymnoksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2 069 (vuonna 2011).


title: Pánormos (Kálymnos)

text: Pánormos sijaitsee Kálymnoksen saaren länsirannikolla. Se on saaren toiseksi suurin asutus ja nykyisin lähes kasvanut yhteen saaren pääkaupungin Póthian kanssa. Kálymnoksen lentokenttä sijaitsee vuorella aivan kaupungin eteläpuolella. Kaupungin nimi oli Mprostá (myös Brostá) vuoteen 1950, jolloin se muutettiin nykyiseksi.


title: Panormos

text: Panormos () tai Pánormos () voi viitata seuraaviin:


title: Pélekas

text: Pélekas () on Kreikan kylä, joka sijaitsee Korfun saarella. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Aiemmin kylä kuului Parélioin kuntaan ja vuodesta 2011 lähtien Korfun kunnan Parélioin kunnallisyksikköön. Kylän väkiluku on 405 (vuonna 2011).